M. P. 1. marta 2021. 17:05\nVirusolog Tanja Jovanović rekla je da ćemo sigurno godinama biti zaštićeni posle preležane infekcije ukoliko je inficirana imunokompetentna osoba – osoba koja može da stvori imunološki odgovor. Nauka pokazuje da je osoba koja je preležala kovid u stvari zaštićena od infekcije istom varijantom virusa, ukazala je Jovanovićeva.\nNalazimo se u situaciji sa sve više vakcinisanih, ali raste i broj zaraženih koronavirusom.\nProfesorka doktorka Tanja Jovanović, virusolog, rekla je, gostujući u Beogradskoj hronici, da smo virus dobro upoznali i znamo kako se prenosi, a ono što je dovelo do povećanja broja obolelih je nepoštovanje mera.\n„Ne postoji odgovornost ni na individualnom, ni na kolektivnom nivou, i sve dok se ovako ponašamo, broj obolelih će rasti“, istakla je Jovanovićeva.\n„Upoznali smo virus korone, on je sekvenciran kompletno, upoznali smo patogenezu virusne bolesti, kako virus može da se širi po organizmu, koji ishodi virusne infekcije mogu da budu, kako da dijagnostikujemo bolest, koji su testovi najbolji za dijagnostiku, a koji za prognozu infekcije, tako da mi i dalje pratimo virus i promene“, kaže profesorka.\nProtest protiv restriktivnih mera u Bukureštu\nPeskov: Putin nije još dobio drugu dozu vakcine\nPrema njenim rečima, ono što je interesantno za koronavirus, on spada u grupu virusa koji ne mutiraju tako često: dve do tri mutacije mesečno. To je virus koji ima veliki genom, sastavljen je od 30.000 strukturnih jedinica i među njima se dešavaju dve do tri promene u toku meseca.\nJovanovićeva ukazuje na to da problem pravi dugotrajna cirkulacija virusa u populaciji, jer želja virusa je da opstane u sredini, a mi, nepoštovanjem mera, povećavamo transmisiju virusa.\nZbog toga imamo nove mutacije do akumulacije mutacije i promena nekih osobina virusa.\n„Registrovali smo tri preteća soja virusa, kod nas je od tih pretećih britanski soj, on se promenio u onoj strukturi koja omogućava virusu da uspešno inficira ćeliju, da uspešno uđe u ćeliju, razmnoži se i oslobodi se iz nje“, rekla je ona.\nIshod takve promene virusa je povećana količina u respiratornim sekretima koji se izlučuju u spoljašnju sredinu i zbog toga je transmisija mnogo veća.\nŠto se tiče obolevanja s jedne strane, i mortaliteta s druge strane, Jovanovićeva podvlači da nije pokazano da mutirani virus utiče na težinu kliničke slike, bolesti, ali lakše se prenosi i zarazniji je.\n„Testovi koji se koriste za dijagnozu infekcije i za vakcine nisu pokazali da je smanjena efikasnost vakcina koje su registrovane kod nas“, ukazala je Jovanovićeva.\n„Za ‘Fajzerovu’ vakcinu je prilično dobro dokumentovano, za ostale nemamo kompletno obrađene podatke, ali imamo za ‘sputnjik’ i za kinesku, koje su kod nas registrovane, da efikasnost nije značajno smanjena“, rekla je ona.\nZnamo sve o virusu, šta je rešenje\nSmatra da je rešenje masovna vakcinacija i poštovanje mera. Apeluje na građane da se poštuju mere kako bi se uspostavila kontrola nad epidemijom.\nRekla je da je medicinski deo Kriznog štaba doneo neke preporuke za pooštravanje mera i da su mere strože.\n„Ali tvrdim: da se poštuju mere koje su na snazi, sigurno bismo imali mnogo bolju kontrolu nad epidemijom“, istakla je ona.\nKo je primio prvu dozu pa se inficirao\nDa bi se postigao zaštitni imunitet, potrebno je da osoba primi dve doze, prva doza pokreće imunološki odgovor, druga doza je potrebna za dobijanje odgovarajuće količine imuniteta koji bi sprečio infekciju.\nIzmeđu prve i druge doze moguća je infekcija i to nije iznenađenje, kaže virusolog.\nA da li će oboljenje biti blaže, zavisi od imunološkog odgovora i kako pojedinac reaguje na vakcinu.\nDodaje da vakcina ne može da izazove infekciju, ne sadrži živi virus.\nNove studije za neke vakcine, kao što je vakcina „Astrazeneke“, pokazuju da i prva doza daje visok nivo zaštite, pa se vodi polemika da li je dovoljno dati samo prvu dozu ili sačekati do 12 nedelja da bi se dala druga doza.\nDosta je pogrešnih informacija o značaju antitela\n„Pričali smo o tome da se antitela brzo gube, traju tri do šest meseci, to apsolutno nije tačno, antitela se u toku infekcije sintetišu u dva talasa, u prvom se sintetišu manje kvalitetna antitela, ali predstavljaju prvu liniju odbrane. Prvi talas je 5–14 dana posle infekcije, zatim počinju da padaju, smanjuje se njihova količina posle četiri meseca, to je taj trenutak kada su mnogi istraživači pomislili da će antitela nestati iz organizma, što je u potpunoj suprotnosti s podacima koje znamo o značaju antitela“, rekla je profesorka.\nMeđutim, u tom trenutku se dešava nešto drugo: počinje sinteza visokokvalitetnih antitela, čiji je poluživot toliko dug da nekada može da bude duži od ljudskog veka.\n„Mi ćemo godinama posle preležane infekcije biti zaštićeni ukoliko je inficirana imunokompetentna osoba – osoba koja može da stvori imunološki odgovor“, objasnila je Jovanovićeva.\nZa osobe koje su preležale kovid primarno je predloženo da prime vakcinu zbog nejasnoća koje su se javile, nauka pokazuje da je osoba koja je prelažala kovid u stvari zaštićena od infekcije istom varijantom virusa.\nProblem može da nastane ako se virus toliko promeni da može ponovo da inficira osobu koja je preležala infekciju. To je slično kao kod virusa gripa, imamo sezonske epidemije i verovatno će i koronavirusne infekcije biti aktuelne i u zimskom periodu, pa ćemo imati sezonske epidemije koronavirusne infekcije.\nDa li neke osobe mogu da preleže više puta kovid\n„Takvih slučajeva nema dobro dokumentovanih, ima nekih osoba koje su imunokompromitovane ili imaju neke komorbiditete ili neke druge aktuelne infekcije koje su onemogućile razvoj imunološkog odgovora, pričam o globalnim događajima tokom infekcije“, rekla je ona.\nProfesorka Jovanović kaže da je apsolutno nedokazano da li osoba koja je imunokompetentna može dva puta da preleži koronu i misli da to nije moguće.\nKada kontrolisati antitela\nVakcine su pravljene na različitim platformama. Jovanovićeva objašnjava da su „Fajzerove“ i „sputnjik“ vakcine koje stimulišu i sintezu antitela i aktiviraju neke ćelije imunskog sistema koje su značajne u snažnoj produkciji antitela.\nPrema njenim rečima, antitela posle primanja takvih vakcina možemo da tražimo dve do tri nedelje posle druge doze vakcina.\n„Što se tiče kineske vakcine, ona sadrži inaktivisani virus i taj virus stimuliše, pre svega, produkciju antitela, a manje stimuliše ćelijski imunski odgovor. Za produkciju zaštitnog nivoa antitela potreban je neki duži vremenski period, tako da preporučujem da se provere antitela četiri do šest nedelja posle druge doze“, zaključila je Tanja Jovanović.\nKurc: Pregovori o kupovini Sputnjik vakcina de fakto završeni\nAtraktivno ostrvo daje turistima 200 evra, jedini uslov da…\nDW: O novom soju virusa P. 1 se mnogo piše, a malo pouzdano…\nUmetnost je oduvek bila ta mala pukotina iz sveta prozaičnosti u svet kojem mi istinski pripadamo, ma koliko bili zatrpani svakodnevnim banalnostima.\nKada bacimo mačku i baterijsku lampu sa 12. sprata i oni padnu u isto vreme, šta možemo da zakljucimo?\nMačka leti brzinom svetlosti.


Eurobasket, najnovije vesti - Naslovi.net\n"Ovo je verovatno moja poslednja godina"\nAmerički plejmejker koji nastupa za Panatinaikos, Tajris Rajs, rekao je kako razmišlja da se penzioniše po okončanju tekuće sezone. Tajris Rajs je vlasnik crnogorskog pasoša i za tu reprezentaciju je nastupao na Eurobasketu 2013. i 2017. godine… »\nJelena Milovanović Bruks uradila je nešto što je malo sportistkinja uspelo u svojoj karijeri. Kapiten ženske košarkaške reprezentacije Srbije Jelena Milovanović Bruks ističe da joj je 2019. godina bila najbolja u životu, ali da se ne bi ponovo… »\nSlovenci pronašli zamenu za košarkaša Reala\nVeliko pojačanje za aktuelnog prvaka Evrope. Kako stoje stvari, Slovenci su pronašli novog Amerikanca za svoju reprezentaciju. Sa Entonijem Rendolfom iz Reala su se popeli na krov Evrope, imao je krilni centar veliku ulogu u selekciji Igora Kokoškova… »\nŠojgu dočekan ispred Palate "Srbija" VIDEO/FOTO\nB92 pre 40 minutajoš 20 povezanih\nSaopštenje redakcije Nedeljnika: Ne prihvatamo nesuvislo objašnjenje i uvredljivo izvinjenje PR službe ministra Vulina\nNedeljnik pre 2 satajoš 5 povezanih


Otvorena Umetnička ambasada Srbije u Sloveniji | Ministarstvo spoljnih poslova\nOtvorena Umetnička ambasada Srbije u Sloveniji\nU Goriškim brdima u Sloveniji, večeras je otvorena Umetnička ambasada Srbije, svojevrsni turističko-poslovni punkt naše zemlje u Sloveniji, a otvaranju je prisustvovao i predsednik Srbije Aleksandar Vučić.\nPredsednik Vučić je rekao da je srećan što prisustvuje otvaranju umetničke ambasade, koja se time pridružuje ambasadama iz još 16 zemalja, koje je iznedrila ideja da se umetnička dipomatija poveže sa vinskom.\n„Nije lako pronaći viši nivo i stepen umetničke slobode i izraza od pravljenja dobrog vina. Još sam srećniji što se ambasada smestila u vinariju izvanrednog vinara Marjana Simčiča. Njegova odluka da otvori svoju vinariju za srpsku umetnost govori o poštovanju koje on i Goriška brda imaju prema Srbiji, ali i poštovanje Srbije za Gorška brda i Sloveniju“, rekao je Vučić.\nPredsednik je izrazio uverenje da će srpski umetnici ambasadu koristiti da se predstave Sloveniji, da ćemo jedni druge da posećujemo, jedni od drugih da učimo, da se poštujemo i volimo.\n„Ideja da svaka vinarija na Goriškim brdima bude dom po jedne umetničke ambasade do danas je dala pravi vinsko-umetnički diplomatski kor“, primetio je predsednik Srbije.\nOn je dodao da je Srbija veoma zadovoljna dobrim bilateralnim odnosima sa Slovenijom, posebno na ekonomskom planu i da je Slovenija jedna od najznačajnijih trgovinskih partnera naše zemlje.\n„Uveren sam da ekonomska saradnja može biti još bolja i veća, a ovo je jedan od načina da spajamo naše duše i prijateljstva, i pokazujemo koliko nam je stalo, i nama do vas i vama do nas. Svaku reč na slovenačkom večeras sam razumeo, verovatno zato što često dolazim u Sloveniju, i mnogo vremena provodim u vašoj zemlji i Goriškim brdima. Srbija je za vas druga kuća, kao što Goriška brda doživljavamo kao svoju drugu kuću“, poručio je Vučić.\nUmetnička ambasada Srbije je otvorena u okviru projekta koji je pokrenula organizacija Art Circle, a 17. je po redu koja je otvorena u vinarijama Goriških brda.\nPlanirano je da od 10. do 17.oktobra umetnici iz Srbije oslikaju prostor vile u bojama i simbolima naše zemlje.\nSimčič je na ceremoniji otvaranja rekao da mu je čast što je umetnički ambasador Srbije i poručio da će se on i njegova porodica potruditi da, kroz vino, povežu umetnike iz Srbije i Slovenije.\n"Želimo da stvaraju u našim lepim Goriškim brdima, da ponesu lepe uspomene odavde i da stvaralštvom ojačaju veze naše dve zemlje", rekao je Simčič.\nUmetnički direktor projekta Klenem Brun čestitao je na otvaranju Umetničke ambasade Srbije u Sloveniji i poručio da su umetnici iz Srbije i drugih krajeva dobrodošli da stvaraju u Goriškim brdima.


Bosch PKU375FB1E od livenog gvožđa električni roštilj cena, cene Srbija, prodaja Beograd Novi Sad Niš\nBosch PKU375FB1E od livenog gvožđa električni roštilj cene\nEPonuda nije internet prodavnica već Vam omogućava da brzo i lako nađete Bosch PKU375FB1E od livenog gvožđa električni roštilj po najjeftinijoj ceni. Naš cilj je da kupci budu što bolje informisani o ponudi Bosch roštilj PKU375FB1E od livenog gvožđa električni na tržištu Srbije. Vrlo lako nalazite željeni proizvod za kategoriju Roštilji i grilovi cene, ne morate da lutate od sajta do sajta za Bosch Roštilji i grilovi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch PKU375FB1E od livenog gvožđa električni roštilj sa PRODAVCEM. EPonuda ne može da garantuje potpunu tačnost specifikacije i slika za Bosch PKU375FB1E od livenog gvožđa električni roštilj. Pre kupovine, podatke za Bosch roštilj PKU375FB1E od livenog gvožđa električni proverite na sajtu PROIZVOĐAČA.\nBosch PKU375FB1E od livenog gvožđa električniBosch TFB4431VBosch TFB4402VBosch TFB3302VBosch TFB 3302


Tanjug 25. maja 2022. 10:45\nBUDIMPEŠTA – Ministar finansija Siniša Mali izjavio je danas u Budimpešti, nakon sastanka sa mađarskim ministrom spoljnih poslova i trgovine Peterom Sijartom, da je dogovoreno da Srbija u Mađarskoj tokom predstojeće zime uskladišti 500 miliona kubika gasa.\nDogovor je preciziran nakon što su se predsednik Srbije Aleksandar Vučić i mađarski premijer Viktor Orban dogovorili u Novom Sadu na otvaranju Međunarodnog sajma poljprivrede, da Srbija može da uskladišti između 300 do 500 miliona kubika gasa u Mađarskoj.\nMali je rekao novinarima nakon sastanka da će na osnovu današnjeg dogovora Srbija moći da povuče iz mađarskih skladišta u oktobru tri miliona kubika dnevno, po šest miliona kubika dnevno u novembru, decembru i januaru i tri miliona u martu.\n„Ovo je velika i važna vest za građane, obezbedili smo 500 miliona kubnih metara za skladištenje gasa za nastupajuću zimu. To će obezbediti sigurno snabdevanje gasa Srbiji i to smo obezbedili danas“, istakao je Mali.\nEU produžila važenje kovid sertifikata: "Pandemija još traje"


RUSKI ANALITIČAR: SAD napravile grešku, nisu prihvatili Rusiju kao partnera, sada imaju velikog protivnika | Borba Info\nHome/Fakti/RUSKI ANALITIČAR: SAD napravile grešku, nisu prihvatili Rusiju kao partnera, sada imaju velikog protivnika\n„Rusi su mislili: „Uradili smo sve, oslobodili smo se Sovjetskog Saveza i sada smo svi zajedno.“I postojale su velike mogućnosti“, komentariše novinar odnos Rusa prema Amerikancima nakon raspada SSSR-a.\nMeđutim, Vašington je odlučio da ne ponovi iskustvo rukovođenja „Maršalovim planom“ u posleratnoj Evropi, već je odlučio da koristi novu „Volkhovetsku doktrinu“, zbog čega je Rusija ostala „zaglavljena“ u geopolitičkoj areni, bivajući izigrana zbog neširenja NATO-a na Istok.\nDalji razvoj takvih događaja doveo je do činjenice da je ruski predsednik Vladimir Putin javno izjavio u Minhenu 2007: „Mi nećemo dozvoliti da budemo tako tretirani, imamo svoje nacionalne i globalne interese i moraćete da se suočite sa tim, mi to više nećemo tolerisati. “\nKao rezultat, sada postaje očigledno da Sjedinjene Države nisu htele da slušaju Putina 2007. godine i da će sada morati sa tim da se suoče.\nRezimirajući, Pozner je napomenuo da je upravo agresivna politička linija Vašingtona prema Rusiji dovela do toga da su sada Rusija i Sjedinjene Države ponovo postale geopolitički protivnici.\nPrevious Krenuli da zastraše Ruse pa dobili to što nisu želeli\nNext Milu stiglo upozorenje iz Amerike: Podržavamo slobodu govora i okupljanja u Crnoj Gori


Vesti online / Vesti / Svet / Oland Putinu: Nemoj da priznaš izbore!\nKao kolega kolegi: Vladimir Putin i Fransoa Oland\n"Pozivam Putina da ostane u okviru sporazuma iz Minska koji su otvorili put za sklapanje primirja", izjavio je Oland u obraćanju Parlamentu Kanade.\nŠest meseci nakon početka sukoba u kojima je poginulo više od 4.000 ljudi u narodnim republikama Donjeck i Lugansk na istoku Ukrajine, održani su predsednički i parlamentarni izbori.\n"To su lokalni izbori, čiji su rezultati lokalni i koji pozivaju na dijalog", izjavio je francuski predsednik i poručio ruskom predsedniku da ne treba da prizna izbore koji mogu da dovedu u pitanje teritorijalni integritet Ukrajine, preneo je AFP.\n"Postoji protokol iz Minska, potpisan 5. septembra. To je protokol koji treba da bude primenjen", naveo je Oland pred kanadskim poslanicima, senatorima i ministrima.\nOland je istakao da su sankcije protiv ruskih interesa bitne, ali da nisu jedini odgovor.\n"Cilj je da ubedimo Moskvu i proruske aktiviste da odustanu od eskalacije nasilja i vrate se dijalogu", rekao je Oland.\nPonedeljak 03.11.2014. 20:31\nUstaše i dalje misle da vreme radi za njih ali je Rusija odlučila Ukrajini ostaje samo Galicija to je Merkelova dogovorila sa Putinom.\nPonedeljak 03.11.2014. 21:15\n4000 civila to nije malo znaci nikad sa fasistima i Rusija bi trebala da posalje vojsku da skenja ta naci olose\nOland Putinu: Nemoj da priznaš izbore!...skrivena kamera, ili neki vic za kraj godina......!!


Mladen Radulović - Blic Online\nGAGI RASKRINKAO ANABELU Otkrio šok detalje iz njene romanse sa Mladenom Radulovićem, ona POBESNELA\nGagi Đogani je ispričao svoju stranu priče vezano za sve ono što je njegova bivša supruga Anabela Atijas ispričala u proteklim danima.\nUSUKAO SE, PUSTIO BRADU I IMA NOVO IME Bivši Anabele Atijas, nekada učesnik "Velikog brata", otišao iz Srbije i više nije tako ZATEGNUT\nMnoge žene su uzdisale za njim, a onda je potpuno nestao iz javnosti.\nU RIJALITIJU JE OSVOJIO ANABELU, A ONDA JE NESTAO Maneken se odselio daleko od Srbije i evo kako sada izgleda\nBaš kao i njena ćerka Luna sada, i Anabela Atijas je svojevremeno otpočela ljubavnu vezu u rijaliti šou programu. Anabela se 2010. godine tokom učešća u "VIP Velikom bratu" zaljubila u manekena Mladena Radulovića, sa kojim je započela romansu pred kamerama.\nBio je dečko Seke Aleksić i Anabele, procureo mu je porno-snimak, a danas izgleda ovako!\nManeken Mladen Radulović javnosti je postao poznat kao dečko folk zvezde Svetlane Seke Aleksić.\nPREFINJEN UKUS Oni se zabavljaju samo sa poznatim damama Srbije\nTrend da žene jure poznate muškarce polako prolazi. Na scenu su odavno stupili muškarci koji bi da pored sebe imaju poznatu ženu i time obezbede sebi mesto u novinama, naslovnim stranama, emisijama...\nStara ljubav zaborava nema: Mladen Radulović se setio Seke\nIstina, Seka i Mladen bejahu baš fin par. Ali, njihova ljubav se ugasila još 2009. godine, a pevačica je sada u srećnom braku sa Veljkom Piljikićem. Ipak, Mladen izgleda pamti samo srećne dane.\nBojana Stojković se provodila na "Lexington" bendu\nJedan od najpopularnijih klupskih bendova “Leksington” nastupio je u prepunom klubu "Magacin", na večeri "Balkan soul".\nRaskinuli Anabela i Mladen\nPevačica Anabela Bukva i Mladen Radulović koji su ostvarili vezu u “Velikom bratu” pre manje od godinu dana, a nedavno su čak stavili i verenički prsten, raskinuli su sredinom protekle nedelje.\nDuet Anabele i Mladena\nLjubavni par Anabela Bukva (bivša Đogani) i Mladen Radulović, koji su započeli ljubav u kući „Velikog brata“ a nedavno su se i verili, snimili su duetsku pesmu „150 stepeni“ koja je osvanula na sajtu „Youtube“.\nMladen Radulović: Želim ozbiljnu vezu s Anabelom\nMladen Radulović, bivši dečko Seke Aleksić, u ovoj sezoni „Velikog brata“ će ostati upamćen po ljubavi s pevačicom Anabelom Đogani čije je srce uspeo da osvoji tokom prve nedelje emisije. Trideset dana smo gledali kako se razvija njihov ljubavni odnos, a Mladen je po izlasku za „Blic“ otkrio da je veoma zaljubljen u pevačicu.


Prema makroekonomskim pokazateljima, bez ulaska u EU stopa rasta BDP bila bi u narednih pet godina 3,4 odsto, a sa ulaskom u EU 4,7 odsto, investicije po stanovniku umesto 1.380, bile bi 1.880 evra, a strane direktne investicije dostigle bi 2.300 evra po stanovniku, umesto 1.400 evra.\nSavetnik predsednika Privredne komore Srbije za evropske integracije Radmila Milivojević je kazala, prilikom predstavljanja te publikacije, da novi model razvoja Srbije zahteva podizanje ozbiljne, održive i dugoročne strategije povećanja konkurentnosti u atmosferi dobro uredjenog privrednog ambijenta.\n„Nesporno je da Srbija svoju perspektivu ne može da gradi van EU, a naš privredni rast zavisiće od konkurentske sposobnosti domaće privrede“, rekla je Milivojevićeva.\nGeneralni direktor sektora za ekonomske analize i istraživanje Narodne banke Srbije Branko Hinić je kazao da se efekti integracije Srbije u EU ogledaju u uticaju na fiskalni sistem, cene, realni kurs dinara i kamate, spoljnotrgovinsku razmenu i ekonomski rast i standard stanovništva.\nEvropske integracije dovešće do jasnih finansijskih transakcija koje se mogu precizno locirati i harmonizacije poreskog sistema, naveo je Hinić.\nOTKAZI U "ŽELEZNICAMA" za 5.559 ljudi u godinu i po dana\nNajveću žrtvu reformi Javnom preduzeću “Železnice Srbije” podneće 5.559 radnika, koji će biti otpušteni u narednih godinu i po dana, predviđeno je planom čije detalje otkriva “Blic”.


DOŽIVELA AGONIJU ZBOG LAŽNE UZBUNE – Dari Bubamari prekinuto suđenje zbog dojave o bombi! – Balkan Life\nDOŽIVELA AGONIJU ZBOG LAŽNE UZBUNE – Dari Bubamari prekinuto suđenje zbog dojave o bombi!\nAutor Dragan 28. januara 2014., 00:00 2k pregleda 150 glasova\nMada mnogi smatraju da su bezbedni u ustanovama koje su pod okriljem države, Dara Bubamara se uverila u suprotno, kada je zbog dojave o bombi u Prvom osnovnom sudu, morala da napusti suđenje!\nPevačica je prošla kroz agoniju kada su rekli da sve stranke, advokati i sudije moraju hitno da napuste sudnicu i zgradu suda, jer je javljeno da je u ovoj ustanovi postavljena bomba. Kako saznajemo, dojava je bila lažna, ali Dara se veoma potresla.\n– Dara se juče rano ujutru pojavila u Prvom osnovnom sudu kako bi prisustvovala jednom suđenju. Samo što su ušli u sudnicu, stiglo je obaveštenje da svi hitno moraju da napuste zgradu jer se u njoj nalazi bomba.\nDara je odmah pohrlila napolje, a nakon kontradiverzionog pregleda ustanovljeno je da je reč o lažnoj dojavi. Bez obzira na to, Dara se veoma uplašila za svoju bezbednost – ispričao je za “Alo!” izvor blizak pevačici, a kako bismo i od Dare saznali kako se sve desilo, pozvali smo je, ali ona je do zaključenja ovog broja bila nedostupna.\nPotvrda ove informaciju stigla je od Ministarstva unutrašnjih poslova.\n– Mlađi muškarac prijavio je kako je u zgradi nekadašnjeg Petog osnovnog suda postavljena bomba i policija je počela sa kontradiverzivnim pregledom – rečeno je Tanjugu, a nakon pregleda utvrđeno je da je dojava lažna.\nPrethodni članak KEMAL MONTENO: Ekrem Jevrić je dokaz da samo budale danas prolaze!\nNaredni članak Horoskop za sredu 29. januar!\nKEMAL MONTENO: Ekrem Jevrić je dokaz da samo budale danas prolaze!\nHoroskop za sredu 29. januar!


Sportske.net - EP - Umesto na utakmici, Srpkinje u karantinu! Hoće li se sutra igrati?\nRukometni savez Srbije (RSS) saopštio je danas da su igračice Kristina Graovac i Marija Agbaba pozitivne na korona virus, uoči utakmice sa Holandijom na Evropskom prvenstvu u Danskoj.\nKako se navodi na sajtu Saveza, u četvrtak po dolasku na aerodrom u Bilund izvršeno je PCR testiranje, a sve igračice i članovi stručnog štaba bili su negativni osim Kristine Graovac.\nPrema propisima higijenskog koncepta EHF tokom Evropskog prvenstva u Danskoj, inficirana igračica je zajedno sa najbližim kontaktom (Jovana Milojević) stavljena u izolaciju u večernjim časovima u drugi hotel predvidjen za tu svrhu.\nKompletan tim produžio je karantinski boravak u svojim sobama do narednog testiranja, jutros u 8 časova. Igračice u izolaciji, Graovac i Milojević, takođe su testirane oko podneva.\nRezultati drugog testiranja pokazali su da je Marija Agbaba pozitivna i smeštena je u izolaciju zajedno sa najbližim kontaktom Jelenom Agbabom.\nUsled produženja karantinskih uslova, utakmica Srbije i Holandije, koja je večeras trebalo da se igra, pomerena je za subotu od 20.30. Svaka igračica koja je smeštena u karantin po osnovu bliskog kontakta može biti vraćena u tim posle dva uzastopna negativna PCR testa.\nPrema pravilima, reprezentacija Srbije će biti testirana i u subotu u jutarnjim časovima, a do dobijanja negativnih rezultata na korona virus svi članovi delegacije ostaće u izolaciji u svojim sobama. Savez je naveo da je reprezentacija Srbije od 23. novembra boravila u karantinskim uslovima Sportskog centra Fudbalskog saveza Srbije u Staroj Pazovi.\nPre i tokom priprema urađena su neophodna testiranja na korona virus. Zbog nepotpunih rezultata testiranja čitave delegacije, planirani odlazak na takmičenje 1. decembra bio je pomeren za 3. decembar.


'Živi smo, ali su nas bombe podsetile na one natovske' Oglasio se Amfilohije posle RAKETNOG NAPADA na Siriju (VIDEO)\nIzvor: SrbijaDanas.com, 02.Jun.2019, 22:23\nPosle raketnih udara po položajima sirijske vojske mitropolit Amfilohije kaže da "Gospod čuva pobožne bratske narode i napaćenu svetu zemlju Siriju". I ambasador Srbije u Siriji >> Pročitaj celu vest na sajtu SrbijaDanas.com << Milan Vijatović, potvrđujući da su patrijarh Irinej i mitropolit Amfilohije posle izraelskih udara na Siriju dobro, naglašava da među žrtvama bombardovanja nema državljana Srbije.\nInače, delegacija SPC koju predvodi patrijarh Irinej, a koju pored mitropolita Amfilohija čine i episkop šumadijski Jovan, arhimandrit Damaskin (Grabež), protojerej stavrofor Božo Bakajlić, protođakon Damjan Božić, đakon Vladimir Rumenić i pođakon Dejan Nakić, od subote su u poseti Siriji. Ovo je zvanična poseta SPC, patrijarhu antiohijskom i svega Istoka Jovanu desetom i Antiohijskoj patrijaršiji.\nInače, Izrael je napao sirijsku vojsku na jugu zemlje u, kako se navodi, "cilju odmazde zbog dva projektila koja su pala na njihovu teritoriju", a za koje Tel Aviv tvrdi da su ispaljeni iz Sirije.\nU bombardovanju su prema prvim izveštajima poginula tri sirijska vojnika. U međuvremenu je sirijska televizija izvestila "o velikim eksplozijama u blizini Damaska, kao i o borbama vazduhoplovnih snaga sa neprijateljem".


Aliu: Pruga Niš-Priština nema efekta ako ne ide do Dursa | Info-ks.net\n15.09.2021 u 14:39\nPotpisan sporazum Aliu: Pruga Niš-Priština nema efekta ako ne ide do Dursa\nMinistar životne sredine, prostornog planiranja i infrastrukture Liburn Aliu rekao je da je na "Željezničkom samitu Zapadnog Balkana 2021", održanom u Beogradu, zatražena izgradnja željezničke linije od Prištine do Niša, ali i naveo da bi taj projekat imao efekta samo ako je povezan sa Dursom, prenosi Ekonomija onlajn.\nAliu je podsjetio da je u Beogradu potpisan sporazum vezan za modernizaciju koridora i željezničkih linija kako bi se omogućio normalan transport između balkanskih zemalja, kao i da je EU ovu godinu proglasila godinom željeznice.\n"Ono što sam pokrenuo je pitanje novih koridora, zatraženo je da se napravi linija od Niša do Prištine, ali ovo bi imalo smisla ako bi bilo povezano sa Dursom", rekao je Aliu.\nAliu je učestvovao na železničkom samitu održanom prije dva dana u Beogradu na kome je zajedno sa kolegama iz zemalja regiona potpisao sporazum o izgradnji željezničke mreže. On je naveo da su se 14. februara 2020. delegacije Kosova i Srbije u Minhenu dogovorile i o izgradnji novih puteva koji povezuju dvije zemlje sa regionom i sa EU.\nPredstavnici evropskih institucija su na "Željezničkom samitu Zapadnog Balkana 2021" u Beogradu izrazili spremnost da finansijski podrže projekte u oblasti željezničkog saobraćaja na Zapadnom Balkanu jer će, kako su rekli, oni doprineti boljoj povezanosti regiona, regiona i Evropske unije, ali i smanjiti zagađenost.\nMinistar infrastrukture Liburn Aliu u Beogradu potpisao sporazume o željeznici


MERIDIAN KAZINO: Zabavi se na igri za kojom ludi svijet i osvoji freebetove - Portal 072info\nUhvatite pljusak besplatnih opklada kakav se ne pamti! Meridian kazino rastjeruje oblake i spušta bogati Pljusak Freebetova na ultra popularnoj kazino igri Aviator i to u periodu od 19. do 30. aprila.\nPotrebno je da znate da svaki ponuđeni Freebet ima vrijednost 0.50 KM, a nakon preuzetog freebeta samo kliknite na „Free Bets“ unutar menija i izaberite tu besplatnu opkladu kao ulog. Pripremite se za uživanje, jer će kiša freebetova izlaziti nasumično 10 puta u toku dana u trajanju od 10 minuta.\nKao što ste već znate, Meridian Online Kazinopredstavlja pravo kraljevstvo igara i velikodušno nagrađuje svoje igrače kroz razne bonuse i promocije.\nSvaka igra u Meridianu je pažljivo odabrana i sadrži elemente koji je čine neodoljivom, što je slučaj i sa igrom Aviator, koja je za kratko vrijeme doživjela neviđenu popularnost među kazino igračima. Kada na to dodate promociju Pljusak Freebeta, jasno je da će mjesec aprilbiti u znaku Meridianovih poklona.\nPrethodni članakToplotni valovi i snijeg: Šta se dešava sa klimom na Antarktiku?\nSljedeći članakZašto je poništen tender za izgradnju poddionice na autoputu Tunel Kvanj-Buna


Murat Bostanči pobednik 48. Srbija relija\nPobednik 48. Srbija relija je posada Murat Bostanči / Onur Vatansever, gosti iz Turske, u Ford Fiesti S2000. Oni su od samog starta nametnuli jak tempo, poveli trku i do kraja zadržali vodeću poziciju i vozili atraktivno, što je sasvim zasluženo izazavalo ogromne ovacije publike. Organizator AMS Srbije, uz podršku klubova ASK MM Power u ASK URT, ove godine je pred takmičare stavio 12 brzinskih ispita na tri različite lokacije, ukupne dužine nešto preko 150 km, a pravo je zadovoljstvo bilo videti da sve funkcionše besprekorno i u minut. Prvog dana takmičenja je bila neverovatno toplo, a drugog dana kiša i dosta hladnije, režija kakvu samo reli može da priredi. Veliko iznenađenje priredili su gosti iz Slovenije, Rok Turk i Martina Lazar u Pežou 208 R2, koju su zauzeli drugu poziciju u generalnom plasmanu. Na trećem mestu su se našli gosti iz Bugarske Georgi Vasilev / Stefan Dobrev u Micubiši Lanseru Evo 9. Na četvrtoj mestu su gosti iz Dubaija, Rašid Alketbi / Karina Heperi u Subari Impreci WRX STI, koja je zamenila njihov primarni automobil Ford Fiestu R5 sa kojom su imali havariju prošlog vikenda, a sa Subaruom su imali dosta problema oba dana, ali su na kraju uspeli da završe takmičenje. Čast Srbije petim mestom su obranili Vladica Rabrenović / Dragan Mitrović koju su prvog dana imali problema sa svojim Reno Kliom R3, a drugog dana su imali izletanje na brzinskom ispitu SI 8 Lokva rev, ali ekipa u servisu je osposobila automobil za dalje takmičenje i uspešno su reli priveli kraju.\nLuka Kotorčević spreman za debi pred domaćom publikom\nLuka Kotorčević je uspešno završio svoj prvi reli u karijeri, 9. Reli Jahorina u Sarajevu, zauzeo je izuzetno visoku poziciju u generalnom plasmanu ispred jačih automobila od njegovog Juga 55. Sada je pred njim i debi pred domaćom publikom u Užicu, na 48. Srbija reliju, gde ima priliku i da se bori za šampionsku titulu koju nije uspeo da odbrani na brdskim trkama, prvenstveno zbog tehničkih problema koji su ga zadesili ove sezone. Sada je automobil spreman, a na njemu ostaje da se prilagodi vožnji na reliju, jer ga pored teške i neravne staze očekuje i dosta rupa, neravnina, šljunka, svega onoga što čini reli kraljevskom disciplinom autosporta.\nPešović u Brnu nastupa u novom BMW-u\nFinale sezone 2015 šampionata centralne Evrope u automobilizmu ovog vikenda se vozi u Češkoj republici na legendarnoj stazi Brno. Vozač EKO Racing Teama Vesnić Rudi Pešović i pored teškog udesa u Salzburgu i ne učestvovanja u trci na Slovakiaringu pred poslednju trku sezone zauzima odlično treće mesto u generalnom plasmanu CEZ-a i spreman je da to mesto odbrani. Sada sa zadovoljstvom možemo da objavimo da u tim stiže novi automobil i to šampionskog porekla a na Pešoviću je da uspešni niz nastavi.\nNikola Jović spreman za 48. Srbija reli\nNikola Jović je uspešno debitovao na Reliju Jahorina sa novim automobilom, zauzevši treće mesto u generalnom za Šampionat Srbije i drugo mesto u klasi do 2000. Iako je automobil pred kraj relija počeo da gubi snagu, nakon pregleda mehaničara nije utvrđen nijedan ozbiljniji kvar, pa tako Nikola dolazi maksimalno spreman na 48. Srbija reli. Napominjemo da se Srbija reli za naš Šampionat boduje oba dana posebno, pa samim tim donosi i izuzetno bitne bodove, a evo šta je Nikola izjavio za naš portal:\nUskoro startuje 48. Srbija reli 2015\nJoš pet dana ostalo je do starta najvećeg i najprestižnijeg takmičenja u Srbiji, 48. Srbija relija. Ove godine Srbija reli se boduje za Šampionat Srbije u reliju, Šampionat BiH, za Evropski reli kup sa koeficijentom dva i CEZ, a održava se u periodu od 18. do 20. septembra u Užicu i okolini. Ukupna dužina relija iznosi 292,80 km, od tog broja 150,92 km je ukupna dužina 12 brzinskih ispita. Itinerer relija nije doživeo bitnu promenu u odnosu na predhodnu godinu, pa će tako takmičenje početi ceremonijalnim startom u petak veče, na Trgu u Užicu u 20:01 h. Start prvog dana relija je u 10:01, a pred takmičarima će biti tri različita brzinska ispita: Vrela, Lokva i Duboko kojima se prolazi po dva puta. Start drugog dana je u 09:01 h, a na programu su isti brzinsk ispiti kao i prvog dana koji se voze u kontra smeru. Organizator AMSS Srbije je već objavio listu prijavljenih posada na kojoj se nalazi ukupno 35 posada iz naše zemlje i inostranstva, a od tog broja njih 15 se boduje za Evropski reli Trofej.\nNakon osvajanja druge titule šampiona centralne Evrope u automobilizmu, Milovan Mikica Vesnić i EKO Racing Team Vesnić, u nedelju 13. septembra, biće specijalni gosti Nacionalne vozačke akademije NAVAK i Formula Team-a Srbija. Biće to jedinstvena prilika da na jedinoj pravoj trkačkoj stazi u Srbiji, pored internacionalne trke Formula Predator, na delu vidite i proslavljenog srpskog automobilistu u promotivnim vožnjama, super atraktivne, Vauxall Vectre Superturing.\nTrke formula u Srbiji\nNa stazi NAVAK će se 12. i 13. septembra održati internacionalne trke ''formule predator'' za Evrokup. Na našoj jedinoj trkačkoj stazi, prvi put u našoj, domaćoj organizaciji, takmičiće se 16 vozača iz Italije, Švajcarske, Izraela i Srbije. Nacionalna vozačka akademija za ovu priliku širom otvara vrata publici. Ulaz je besplatan u posebnu, obezbeđenu, zonu duž staze. Medijima će biti omogućen i pristup boksovima i razgovori sa vozačima u VIP salonu.\nPoseben atrakcije biće promotivne vožnje Mikice Vesnića u superturnig automobilu kojim je ove sezone osvojio Evropsko prvenstvo Centralnoevropske zone.


Mirko Ćurić: Dubrovnik i Sarajevo NEĆE moći osporiti aerodrom u Trebinju | Herceg Televizija Trebinje\nOd izgradnje aerodroma u Trebinju neće se odustati, potvrdio je za Faktor gradonačelnik Trebinja Mirko Ćurić. Ne vidi razlog da države u regionu sprečavaju njegovu izgradnju, jer će isti biti važan segment u saobraćajnoj komunikaciji i imaće veliki uticaj na privredu i razvoj ne samo Trebinja, već čitave Hercegovine, Republike Srpske i BiH. Radi se, pojašnjava Ćurić u razgovoru za naš magazin, o ozbiljnom višemilionskom projektu Srpske i Srbije, koji će biti sproveden u skladu sa svim relevantnim zakonskim regulativama iz oblasti gradnje i zaštite životne sredine. Stoga, nema osnova, kako naglašava, za pojedine tvrdnje iz Dubrovnika, koje su politički motivisane, jer je ideja o izgradnji trebinjskog aerodroma gotovo pa starija od aerodroma u Čilipima. Ćurić objašnjava za Faktor da ni koronavirus nije spriječio turiste da posjete grad koji ima više od 270 sunčanih dana u toku godine.\nFAKTOR: Kako komentarišete najave dubrovačkih vlasti da će spriječiti izgradnju aerodroma u Trebinju?\nĆurić: Izgradnja aerodroma u Trebinju je pitanje od vitalnog interesa ne samo za Trebinje, već za Republiku Srpsku i cijelu BiH.\nPošto je riječ o unutardržavnom pitanju, ne vidimo razloge da države u regionu inhibiraju ili sprečavaju izgradnju, posebno ako imamo u vidu da se radi o ozbiljnom višemilionskom projektu koji će biti sproveden u skladu sa svim relevantnim zakonskim regulativama iz oblasti gradnje i zaštite životne sredine.\nFAKTOR: S tim u vezi, postoji li osnov za tvrdnje gradonačelnika Dubrovnika Mate Frankovića, ili su razlozi protiv trebinjskog aerodroma neke druge prirode?\nĆurić: Aerodrom u Trebinju nije nova ideja. Inicijativa je bila aktuelna i pedesetih godina prošloga vijeka, međutim, politika toga vremena se pobrinula da aerodrom ipak bude izgrađen u Čilipima.\nTrebinje tada nije bilo prepreka Dubrovniku, pa isto tako očekujemo da politika ovoga vremena, odnosno aktuelna vlast u Hrvatskoj, ne bude prepreka izgradnji trebinjskog aerodroma.\nPrilikom izgradnje biće ispunjeni svi neophodni uslovi, građevinski i ekološki, u skladu sa projektnom dokumentacijom i elaboratima na osnovu kojih ćemo realizovati cjelokupni projekat.\nNaravno, ono što smo čuli od gradonačelnika Dubrovnika upućuje na političke motive koje ne možemo smatrati opravdanim, jer danas nije moguće graditi ni najobičniji individualni objekat, a da niste ispunili uslove za izgradnju i zaštitili životnu sredinu.\nTako da komentar da će aerodrom ugroziti izvorište rijeke Oble nema uporište u realnoj situaciji, jer je izgradnja aerodroma u Trebinju veliki projekat u kome će biti ispoštovana svaka procedura, a radiće se prema stručnim elaboratima koji jasno propisuju mjere zaštite životne sredine, kao i svim zakonskim i ekološkim standardima.\nFAKTOR: Da li će se zbog svega odustati od zajedničkog projekta Republike Srpske i Srbije u vezi sa izgradnjom aerodroma Trebinje?\nĆurić: U pitanju je projekat od ključnog privrednog i ekonomskog značaja za Trebinje, ali i za šire područje.\nS obzirom na to da se geografski nalazimo na samom jugu države, aerodorom predstavlja važan segment u našoj saobraćajnoj komunikaciji i imaće veliki uticaj na privredu i razvoj ne samo Trebinja, već čitave Hercegovine, Republike Srpske i BiH.\nUpravo iz razloga što aerodrom u Trebinju nije isključivi interes uže zajednice, već se tiče napretka i razvoja na višim nivoima, bićemo istrajni u našim namjerama da on, nakon više od sedamdeset godina od inicijalne ideje, bude izgrađen u Trebinju.\nFAKTOR: Protivnika izgradnji aerodroma u Trebinju, nažalost, ima i u BiH, jer je i ministrica inostranih poslova Bisera Turković na nedavnoj sjednici Savjeta ministara povukla saglasnost na prvobitni memorandum o saradnji Srbije i BiH u vezi sa ovim projektom. Kako to komentarišete?\nĆurić: Imajući u vidu činjenicu da će izgradnja aerodroma imati povoljan uticaj kako na Republiku Srpsku, tako i na čitavu BiH, ne bi trebalo da iko u BiH bude prepreka izgradnji.\nU svijetu globalnih kretanja i ubrzanog povezivanja, saobraćajna infrastruktura je od vitalnog značaja za razvoj, ali i za opstanak ljudi na ovim prostorima.\nOčekujemo da će svi nivoi BiH vlasti pokazati odgovornost i spremnost da nas podrže, bez obzira na lične ili političke preferencije pojedinih ministara u Savjetu ministara BiH.\nNe vidim nijedan valjan razlog da bilo ko iz BiH sprečava projekat, posebno ako imamo u vidu da zvanični predstavnici Republike Srpske nikada nisu sprečavali projekte u Federaciji.\nOvo je upravo projekat zahvaljujući kojem ćemo se bolje povezati sa regionom i svijetom i projekat kojim ćemo zadržati našu omladinu, otvoriti nova radna mjesta, unaprijediti privrednu sliku i poboljšati standard, a to svakako treba da bude dovoljan motiv, ali i obavezujuća odgovornost svakog ministra u Savjetu ministara, pa tako i gospođe Turković.\nFAKTOR: Šta bi aerodrom značio ne samo za vaš grad, već i regiju,Republiku Srpsku i Srbiju?\nĆurić: Aerodrom će unaprijediti razvoj Trebinja, Republike Srpske i BiH po više osnova.\nU prvom redu omogućiće nam brži privredni rast, posebno u oblasti turizma u kome bilježimo odlične rezultate, a čiji će pozitivni efekti sasvim sigurno imati povoljan uticaj i na okruženje.\nKao važan infrastrukturni projekat saobraćajnog povezivanja, izgradnjom aerodroma omogućićemo bolju konekciju sa Hercegovinom i južnim dijelom Republike Srpske i podići nivo investicija u Trebinju.\nKao što sam već rekao, očekujemo da će se proširiti tržište rada, otvoriti nova direktna i indirektna radna mjesta i poboljšati ukupna privredna slika Trebinja i Hercegovine.\nZahvalni smo Srbiji što se opredijelila da finansijski podrži ovaj projekat koji ujedno predstavlja znak dobre saradnje, uvažavanja i želje da čitav region napreduje.\nBOLNICA I DUHOVNI CENTAR MRKONJIĆI\nFAKTOR: Koji važniji privredni i infrastrukturni projekti očekuju Trebinje u narednom periodu?\nĆurić: U narednom periodu, osim aerodroma, planiramo i niz drugih kapitalnih projekata kojima ćemo unaprijediti opšte uslove života i standard građana.\nTo su projekti koji se takođe odnose na povećanje privrednih kapaciteta kao npr. izgradnja slobodne zone u Trebinju i poslovne zone Volujac u kojima ćemo omogućiti niz različitih pogodnosti za poslovanje privrednih subjekata.\nU pogledu unapređenja saobraćajne infrastrukture, imamo velike projekte izgradnje istočne i zapadne obilaznice kojima ćemo dodatno unaprijediti putnu komunikaciju sa Trebinjem, a u pogledu zdravstvene zaštite planiramo projekat izgradnje nove bolnice.\nTakođe, u narednom periodu namjeravamo nastaviti sve potrebne radove na izgradnji Duhovnog centra Mrkonjići i radove na revitalizaciji Starog grada u Trebinju.\nPRVO TURISTIČKO MJESTO SRPSKE\nFAKTOR: Da li se turisti, nakon putnih i drugih ograničenja usljed pandemije koronavirusa, ponovo u većem broju vraćaju u Trebinje i koja su turistička očekivanja za naredni period?\nĆurić: Trebinje iz godine u godinu bilježi izuzetne rezultate kada je riječ o posjetama turista, zbog čega i nosimo epitet prvog turističkog mjesta u Republici Srpskoj.\nKorona je, kao i svugdje u svijetu, uticala na broj posjeta Trebinju, ali ne značajno.\nPrema našim podacima, u 2019. godini zabilježili smo posjete turista iz preko 90 zemalja svijeta i 100.000 noćenja, dok smo u 2021. godini takođe imali sličan podatak – oko 100.000 noćenja u sezoni.\nOvi podaci govore da je Trebinje izuzetno atraktivno turističko mjesto i to nas motiviše da se dalje razvijamo, povezujemo, gradimo i radimo na unapređenju naše ponude, jer smo svjesni da u ovoj oblasti postoji izuzetan razvojni kapacitet.\nTrebinjski turizam se posljednjih godina značajno transformisao.\nKoncept tranzitnog turizma odavno je prevaziđen, jer se sve veći broj turista opredjeljuje da boravi u Trebinju više dana i da odavde posjećuje gradove i mjesta u regionu.\nTo nas jako raduje i zbog toga imamo potrebu da unapređujemo turistučku ponudu, kreiramo nove sadržaje koji mogu biti interesantni potencijalnim turistima i posjetiocima, a da sve to bude kvalitetno, ekonomski opravdano i dobro za našu zajednicu i šire okruženje.


BiH /Stižu ruske vakcine u RS: Prve doze već u februaru / Radio Sarajevo\n18. 01. 2021. u 16:08:00 Radiosarajevo.ba\nRS u februaru očekuje prvu seriju od 200.000 doza vakcine protiv koronavirusa ruske proizvodnje "Sputnjik V", rekao je za rusku državnu agenciju RIA Novosti ministar zdravlja i socijalne zaštite RS-a Alen Šeranić.\n"Vlada RS-a je preko Predstavništva RS-a u Moskvi, te uz učešće ovlaštenog distributera, pokrenula aktivnosti na dopremanju vakcine iz Rusije ka RS-u i ovaj proces je u završnoj fazi", objasnio je ministar Šeranić.\nOvlašćeni dobavljač mora nadležnim organima podnijeti zahtjev za izvoz vakcine u RS-u, a prva serija mora biti poslata na pregled Agenciji za lijekove i medicinska sredstva BiH radi dobijanja dozvole za uvoz i upotrebu, pišu Nezavisne.\nŠeranić je naglasio da će vakcina biti besplatna za stanovništvo RS-a.\nŠeranić je ukazao da su svi uslovi za skladištenje i upotrebu Sputnjika V obezbijeđeni u RS, a Institut za javno zdravstvo u Banjaluci biće odgovoran za imunizaciju.\nTagovi: Rusija Sputnik V ruska vakcina COVID-19 koronavirus pandemija RS Alen Šeranić\n! / COVID-19: Špirić i Stevandić hospitalizirani, obojica imaju obostranu upalu pluća


Tanjug 17. januara 2021. 08:30\nBRAZILIJA – Brazilska nacionalna agencija za nadzor zdravlja (Anvisa) odbila je zahtev za odobrenje ruske vakcine Sputnik V protiv kovid-19 za hitnu upotrebu u Brazilu.\nPrema obaveštenju agencije, zahtev nije u skladu sa minimalnim kriterijumima za ovaj zadatak, prenosi Tas s.\n„Zahtev je vraćen kompaniji Uniao Kimiki, jer nije u skladu sa minimalnim kriterijumima – posebno zbog nedostatka dozvole za treću fazu kliničkih ispitivanja, kao i u vezi sa pitanjem koje se bavi naprednim proizvodnim metodama“, navodi se na veb stranici agencije.\nKrajem decembra, Uniao Kimika, partner Ruskog fonda za direktna ulaganja, kontaktirao je Anvisu tražeći dozvolu za sprovođenje treće faze kliničkih ispitivanja vakcine Sputnjik V u Brazilu.\nAgencija je tada navela da bi, s obzirom na prethodno iskustvo sa pregledom takvih prijava, odluka mogla biti doneta u roku od 72 sata. Međutim, kasnije je agencija zatražila dodatne informacije o vakcini, navodi Tas s.\nUniao Kimika i ruski fond podneli su u petak zahtev za hitnu upotrebu 10 miliona doza Sputnjika V u Brazilu.\n„Uniao Kimika veruje da, kao odgovor na eskalaciju pandemije kovid-19 u Brazilu i ostatku sveta, država i privredni subjekti moraju preduzeti sve napore u borbi protiv nje, uključujući preduzimanje hitnih i vanrednih mera, opravdanih urgentnim potrebama u ovom važnom trenutku“, saopštila je tada kompanija.\nPočetkom januara, Uniao Kimika je dobio ćelijski materijal za proizvodnju vakcine.


Markovic: Cene hrane u Turskoj udvostrucene, inflacija 60odsto\nTanjug 5. aprila 2022. 15:03\nBEOGRAD/ANKARA – Inflacija u Turskoj je premašila 60 odsto a cene hrane u toj zemlji su udvostručene, izjavio je ambasador Srbije u Turskoj Zoran Marković i dodao da su građani veoma nezadovoljni zbog poskupljenja.\n„Problem je, međutim, kupovna moć građana koja je rapidno opala u odnosu na prethodne godine“, istakao je Marković.\n„Od 15 miliona turista očekivanih u ovoj sezoni, 50 odsto su zapadni, a ostalo su turisti iz Ukrajine i Rusije. Očekivalo se da iz Ukrajine dođe dva i po miliona ljudi, što se neće desiti, a iz Rusije šest miliona, a realno je očekivati da dođe oko milion“, naveo je.\nZato se turistička privreda preorijentiše na zapad i na naše tržište, za koje su, tvrdi ambasador, cene aranžmana snižene\nza 20 odsto u odnosu na prošlogodišnje.


Ministarstvo kulture krije biografije članova medijskih komisija - Vladavina prava - Dnevni list Danas\nPočetna » Društvo » Vladavina prava » Ministarstvo kulture krije biografije članova medijskih komisija\nNajveće novinarske organizacije optužile Ministarstvo kulture i informisanja da prilikom izbora članova medijskih komisija favorizuje nereprezentativna udruženja\nMinistarstvo kulture krije biografije članova medijskih komisija\n* Ministarstvo: Neka traže biografije po zakonu o dostupnosti informacija\nZ. Miladinović10.05.2018. 14:00\nMinistarstvo kulture i informisanja objavilo je nedavno imena članova osam stručnih komisija koje predlažu projekte na ovogodišnjim konkursima za sufinansiranje proizvodnje medijskog sadržaja od javnog interesa koje je raspisalo.\nSastav komisija objavljen je na sajtu Ministarstva samo dan nakon što su to zahtevale Koalicija novinarskih i medijskih udruženja (UNS, NUNS, Lokal pres, ANEM, NDNV) i Asocijacija medija.\nMinistarstvo je uz imena članova konkursnih komisija objavilo i uopštenu formulaciju da su ih predložila „novinarska udruženja i medijske asocijacije“, ali ne i nazive tih udruženja i asocijacija, što je bio zahtev Koalicije novinarskih i medijskih udruženja i Asocijacija medija. Ono nije objavilo ni spisak svih regularno predloženih kandidata za članove komisija, kao ni njihove biografije, što su ova koalicija i asocijacija takođe zahtevale.\n– Ministarstvo kulture i informisanja, u skladu sa Zakonom o javnom informisanju i medijima, nema obavezu da objavi sve predloge kandidata za komisije i njihove biografije. Koalicija novinarskih i medijskih udruženja i Asocijacija medija mogu da ostvare uvid u predloge i biografije na osnovu Zakona o slobodnom pristupu informacijama od javnog značaja – kazali su u ovom ministarstvu, odgovarajući na pitanje Danasa da li će ti podaci biti objavljeni.\nNa pitanje našeg lista koji su bili kriterijumi za izbor članova tih komisija, u Ministarstvu su kazali da je odabir članova izvršen „na osnovu obrazovanja, radnog iskustva i stečenih znanja i veština“, bez preciziranja kako se ocenjuju ovi profesionalni kriterijumi. Ono je navelo i da se „vodi računa da nijedan član komisije ne bude u sukobu interesa“, uz pojašnjenje da član komisije na određenom konkursu ne može biti neko ko radi za medij ili je pripadnik medijskog udruženja koje je apliciralo na konkursu.\nKoalicija i Asocijacija su prethodno saopštile da imaju saznanja da ovogodišnje konkursne komisije koje je formiralo Ministarstvo „većinskim delom nisu sastavljene od predstavnika reprezentativnih novinarskih i medijskih udruženja, već, naprotiv, od predstavnika nereprezentativnih udruženja i koalicija“. U sastavu ovih komisija UNS i NUNS imaju po dva člana, dok lokalno udruženje Društvo novinara Niša i PROUNS imaju ukupno sedam članova. Članica Koalicije Lokal pres ima dva, dok Asocijacija medija, ANEM i NDNV imaju po jednog člana. Pored imena čak 14 članova komisija stoji da su nezavisni medijski eksperti, navode one.\n– Zahtevamo od Ministarstva kulture da ne obesmišljava proces projektnog sufinansiranja favorizovanjem nereprezentativnih udruženja, čiji su predstavnici dokazali svoju nestručnost i pristrasnost na mnogim lokalnim konkursima, kao na primer u Kikindi, Smederevu, Pančevu i mnogim drugim mestima, dodeljujući javna sredstva raznim fantomskim medijima koji nisu proizveli bilo kakav sadrža – navele su Koalicija i Asocijacija, uz ocenu da ta udruženja „ni postojeće zakonske odredbe ne poznaju dobro“ i da su njihovi predstavnici potpisali upravo povučeni nacrt Medijske strategije.\nNa optužbe o „nereprezentativnosti“ reagovalo je Društvo novinara Niša (DNN), inače „pomenuto“ u saopštenju Koalicije i Asocijacije. DNN je navelo da ono nije lokalno, već „snažno, reprezentativno, regionalno udruženje novinara i medijskih profesionalaca“, koje je „uvažavano i od strane relevantnih međunarodnih institucija“. Ovo novinarsko udruženje je poručilo da novinarstvo postoji i van „kruga dvojke“, te da „pismeni i pošteni medijski poslenici rade i u ostalim krajevima naše zemlje“. Reagovanje DNN-a dostavljeno je nadležnim državnim organima i resornim predstavnicima Evropske komisije i OEBS-a.\n– Apsolutno sam siguran da su predstavnici DNN do sada u svim komisijama u kojima su bili sve radili u skladu sa medijskim zakonima, u čijoj je izradi inače prioritetno učestvovala Koalicija novinarskih i medijskih udruženja, te zbog poštovanja tih zakona ne bi trebalo da se „buni“. Ne znam primere koje Koalicija navodi, ali sam uveren da su njene ocene o nestručnosti i pristrasnosti članova komisije iz drugih udruženja – paušalne, tim pre što su i članovi komisija iz te koalicije umeli da „pokažu“ nestručnost – kaže Dejan Kostić, član Nadzornog odbora i bivši predsednik Društva novinara Niša.\nKostić za naš list kaže da je i Društvo novinara Niša od samog početka ukazivalo da kriterijumi za izbor članova medijskih komisija nisu dovoljno precizni. On ocenjuje da bi Ministarstvo i svi koji raspisuju medijske konkurse „u cilju potpune transparentnosti“ trebalo da objave sastav komisija, organizacije i asocijacije iz kojih dolaze njihovi članovi, njihove radne biografije, kao i kriterijume po kojima su izabrani.\nPredrag Blagojević, predsednik Asocijacije onlajn medija i urednik Južnih vesti, pak, kaže da je činjenica da „fantomska medijska i novinarska udruženja, nepoznata čak i dobrim poznavaocima medijske scene, koja nemaju čak ni svoje veb-sajtove, sve češće delegiraju članove konkursnih komisija“.\n– Uz sve više potpuno anonimnih i samozvanih „nezavisnih stručnjaka za medije“, vlast na svim nivoima u te komisije postavlja upravo takve, suštinski marionetske kadrove, koje zatim koristi kao izgovor za skandalozne raspodele novca poreskih obveznika. „Projektno sufinansiranje javnog interesa u oblasti javnog informisanja“ je i na taj način pretvoreno u mehanizam za finansiranje medija lojalnih vlastima, koji, pritom, retkim nezavisnim medijima nisu više konkurencija, već nelojalna konkurencija. Time se postiže cilj potpuno suprotan svrsi – stvaraju se marionetski mediji, a gase svi koji kritički izveštavaju o radu vlasti – ocenjuje Blagojević za naš list.\nMinistarstvo kulture i informisanja je, inače, objavilo imena članova komisija za osam svojih konkursa za sufinansiranje proizvodnje medijskih sadržaja. Reč je o konkursima za radio i internet medije, televizije, štampane medije i servise novinskih agencija, elektronske medije na teritoriji Kosova i Metohije, kao i one namenjene nacionalnim manjinama, osobama sa invaliditetom, pripadnicima srpskog naroda u zemljama regiona i unapređenju profesionalnih i etičkih standarda u oblasti javnog informisanja.\n„Nezavisni kandidati“ iz vlade\nKoalicija i Asocijacija su takođe upozorile da su u konkursne komisije koje je obrazovalo Ministarstvo „imenovana i tri činovnika državnih organa, što nije u skladu sa Zakonom o javnom informisanju i medijima“. U Ministarstvu su potvrdili da su u komisije na konkursima namenjenim pripadnicima srpskog naroda u zemljama regiona, nacionalnim manjinama i elektronskim medijima na KIM „u svojstvu nezavisnih kandidata“ uvršteni i službenici iz nadležnih kancelarija Vlade Srbije, „koji poznaju specifičnosti ciljne grupe na koju se konkurs odnosi i njihove medije“. Ova tri člana za svoj rad u komisijama ne dobijaju honorar, rekli su oni.\nNovinarska udruženja napustila komisije\nNovinarska i medijska udruženja (NUNS, NDNV, ANEM i Lokal pres) odlučili su da povuku svoje predstavnike iz komisija Ministarstva kulture i informisanja za ocenjivanje medijskih projekata i smatraju da je jedini izlaz iz postojeće situacije – obustavljanje konkursnog procesa, formiranje novih konkursnih komisija u skladu sa zakonom i dobrom praksom, kao i poništavanje rezultata dosadašnjeg rada na vrednovanju predloga projekata. „Ministarstvo kulture i informisanja obesmislilo je proces konkursnog sufinansiranja javnog interesa u sferi javnog informisanja imenovanjem velikog broja kompromitovanih medijskih i paramedijskih radnika, iz fantomskih ili vlasti bliskih udruženja u konkursne komisije. U pitanju su osobe koje su u prethodnom periodu, na lokalnim konkursima dodeljivali novac isključivo medijima bliskim vlasti, među kojima i onima koji svakodnevno i drastično krše Kodeks novinara Srbije, a istovremeno su diskriminisali profesionalne i kvalitetne medije koji rade u javnom interesu. Osim toga, Ministarstvo je u komisije imenovalo kao medijske stručnjake stručnoj javnosti potpuno nepoznate osobe, u čije kvalifikacije i dobre namere – opravdano izražavamo sumnju, navodi se u saopštenju ovih organizacija.\nSastanak UNS sa Gajovićem\nBeograd – Na sastanku u Ministarstvu kulture i informisanja predsednik Udruženja novinara Srbije (UNS) Vladimir Radomirović rekao je državnom sekretaru za informisanje Aleksandru Gajoviću da komisije za projektno sufinansiranje nemaju legitimitet, ali je najavio da će UNS učestvovati u komisijama, ako Ministarstvo poboljša njihov sastav. Kako se navodi u saopštenju UNS, Gajović je odgovorio da su „nesuglasice nepremostive, ali je bitno da se kao Vlada rukovodimo politikom kompromisa“.\nmedijske komisijevladavina pravaBeograd


IVICA DAČIĆ: Neke zemlje nisu oduševljene idejom o razgraničenju | Skandalozno\nIVICA DAČIĆ: Neke zemlje nisu oduševljene idejom o razgraničenju\nPošto je dijalog Beograda i Prištine prekinut, nikakvih daljih koraka za sada nije bilo, osim iznošenja ideje o razgraničenju, izjavio je danas prvi potpredsednik Vlade Srbije i ministar spoljnih poslova Ivica Dačić i naveo da su otvorene mogućnosti za različite ideje koje bi predstavljale kompromis.\nUpitan da li razgraničenje treba da znači i razmenu teritorija, Dačić je novinarima rekao da ne zna zašto se nedavno digla prašina kada je pomenuo razgraničenje.\n– Nisam rekao ništa novo… rekao sam da imamo otvorene mogućnosti za različite ideje koje bi predstavljale kompromis – kaže Dačić, a na pitanje da li bi bila prihvatljiva razmena teritorija u sklopu razgraničenja, navodi da je to stvar dogovora i razmene različitih viđenja šta ko misli da treba da bude kompromis.\n– U ovom trenutku je iluzorno govoriti… Mislim da uopšte neće doći do bilo kakvog dogovora, jer neke zemlje u Evropi podržavaju Haradinaja da istraje sa ovim taksama upravo zato da bi se odložiili ovi razgovori do posle izbora u Evropskom parlamentu – rekao je Dačić.\nNaveo je da je polazna osnova Beograda za pregovore definisana Ustavom Srbije i odlukom Skupštine Srbije usvojenom još u vreme Tomislava Nikolića, te da u toj platformi nema razgraničenja i razmene teritorije.\n– To su polazne platforme, i Priština ima svoju polaznu platformu, ali ako vodite razgovore o nekim kompromisima onda treba da izađete sa tim šta su ti neki kompromisi. U toj varijanti, a i sam predsednik Vučić je rekao, da će sva rešenja do kojih se dođe u nekim razgovorima ili postoje kao predlozi izaći pred narod na odlučivanje – rekao je Dačić.\n– Za sada, pošto je dijalog prekinut, nikakvh daljih koraka, osim iznošenja te ideje (o razgraničenju), nije bilo – dodao je Dačić.\nKajl Skot ne odustaje: Srbija je izabrala Madurovu stranu, iako je on upropastio Venecuelu\nOn je naveo i da neke zemlje nisu oduševljene tim predlogom jer smatraju da granice Kosova uošpte ne treba da se menjaju i da Beograd samo treba da prizna takozvano Kosovo.\n– U situaciji kada postoje ove takse mislim da je iluzorno da mi uopšte razgovaramo o bilo kojim varijatnima, jer dijalog uopšte suštniski nije počeo – kaže Dačić.\nKao najveći rezultat sadašnje vlasti Dačić vidi u tome što je uspela da pitanje Kosova i potrebe da se dođe do kompromisa ponovo vrati na sto.\nSa aspekta američke politike, Dačić kaže da bi promena američke administacije bila loša po interese Srbije zato što bi se vratili oni koji uopšte ne podržavaju da se dođe do bilo kakvog kompromisa.\n– Oni su do sada samo imali tu ideju da mi priznamo Kosovo. Kad god se pokretalo to pitanje oni uvek kažu, ma šta ima o tome da razgovaramo, to je pitanje već rešeno. Mi smo pokazali da to pitanje nije rešeno i to je najveći rezultata ove vlasti i zalaganja koje smo imali pre svega Vučić i ja – kaže Dačić.\nNaveo je da je 13 zemalja povuklo priznanje takozvanog Kosova, da Prištini nije uspelo da uđe u Interpol i Unesko.\n– Time se gubi taj nivo osećaja da je sve već rešeno – kaže Dačić.\nKako je naveo, u mnogim zemljama je postojala velika sumnja prema odlukama njihovih vlada da priznaju takozvano Kosovo.\n– Poljska nije uspostavila doplomatske odnose, u Češkoj takođe postoje velika protivljenja. Da li će to dovesti do promene stava administracije, to ćemo videti u narednom peridu. Ono što je sigurno je da se međunarodna situacija u ovoj oblasti menja, da sve veći broj zemalja povlači svoje odluke o priznanju – rekao je Dačić.\nNaveo je i da se Kosovo ponovo prijavilo za Interpol, te da ne razume toliku potrebu za izazivanje novih nestabilnosti.\n– Ta prijava nema nikakve šanse da uspe. Taj rezultat će biti za Kosovo još gori – kaže Dačić.\nUpitan o dokumnetu od 17 tačaka koje predlažu Albanci na KiM koji se pojavio u nemačkim medijima, Dačić kaže da je to video i ranije na društvenim mrežama, ali da to nije nikakav dokument, niti ima bilo kakve veze sa razgovorima i pregovorima.\nUpitan u kakvim je odnosima sa ministrom Nenadom Popovićem posle njegovih optužbi na Dacicćev račun, Dačić kaže da su njihovi odnosi “isti koji su bili ranije”.\n– Nismo imali nikakve odnose – dodaje Dačić.\nBudite prvi sa komentarom na članku "IVICA DAČIĆ: Neke zemlje nisu oduševljene idejom o razgraničenju"


ZAKON O STANOVANJU I ODRŽAVANJU ZGRADA: Grad Beograd, shodno novom Zakonu, priprema preseljenje prvih 30 porodica zaštićenih stanara u nove stanove\nOko 500 porodica, odnosno 1.500 do 2.000 ljudi, vodi sudske sporove da bi dokazali da imaju pravo da žive u privatnim stanovima u koje su njihovi preci useljeni posle rata. Reč je o nekretninama koje nisu nacionalizovane, već su ostale privatne, ali je država u njih, baš kao i u društvene stanove, useljavala druge ljude.\nTe porodice su, ravnopravno kao i svi ostali u nekadašnjoj državi, izdvajale za stambeni fond, ali nisu mogle da konkurišu za stan, jer se smatralo da imaju rešeno stambeno pitanje. "Zaštićeni stanari" su zaista bili zaštićeni do pre 15-20 godina, kada su sudovi počeli da donose presude na njihovu štetu. Prekretnica je bilo tumačenje Zakona o stanovanju iz 1973. godine.\nU njemu se navodi da se novo stanarsko pravo na privatnom stanu ne može steći posle te godine. Pojedini sudovi, uključujući i Prvi beogradski tumačili su ovo kao da se stanarsko pravo ne može ni naslediti.\nI Vrhovni i Ustavni sud su, međutim, u nekoliko presuda ovo demantovali. Tako je USS 2013. godine, odlučujući o ustavnoj žalbi V. I. iz Niša, decidirano rekao da oni koji su udajom ili rođenjem postali članovi domaćinstva posle 1973. godine imaju trajno pravo korišćenja stana! Uprkos stavu USS, koji je obavezujući za sve sudove u zemlji, srpsko pravosuđe je presudilo na štetu desetina porodica.\n- Neujednačena primena i tumačenje zakona uzrokovali su brojna iseljenja i gubitke stanarskih prava - kaže Maja Nešić, predsednica Udruženja građana za zaštitu prava zaštićenih stanara u privatnom vlasništvu.\nOna tvrdi da su u pitanju "koruptivne presude, čiji je cilj bila eliminacija zakupaca u interesu vlasnika, koji su na taj način rešavali problem neefikasnosti države".\n- Srbija mora da nađe pravni lek, jer postoji potencijalna opasnost da i svi ostali zakupci u stanovima fizičkih lica jednog dana dođu u nemilost dvostrukih aršina sudova. Sudska praksa se mora ujednačiti - kaže Nešićeva.\nGrad Beograd, shodno novom Zakonu o stanovanju i održavanju zgrada ("Sl. glasnik RS", br. 104/2016), priprema preseljenje prvih 30 porodica zaštićenih stanara u nove stanove.\nIzvor: Vebsajt Novosti, E. V. N., 07.10.2017.


Iznenađenje - Da li je ovo Sitijeva zamena za Fernandinja? - Sportske.net\nIznenađenje - Da li je ovo Sitijeva zamena za Fernandinja?\nBrazilac je jedan od najbitnijih igrača Gvardioline ekipe, ali je jasno da će "Građani" uskoro morati da mu angažuju zamenu.\nŠta Pep kaže o svom novom, ljutom rivalu?Ne, nije greška, Mančester siti ponižavao protivnika - 9:0!Stigla ponuda za Arnautovića koja se ne odbija!Dibala napušta Juve, veliki rivali iz PL u igri, poznata i cena?!Pep ponovo "briljira", šalje svoje saradnike na kurs!\nDva problema ima Pep Gvardiola ove sezone, jedan je manjak opcija na poziciji levog beka, drugi manjak opcija na poziciji zadnjeg veznog.\nMendi je jedini pravi levi bek u ekipi, dok je Fernandinjo jedini zadnji vezni, može da ga odmeni Gundogan, ali nemački reprezentativac nema takve defanzivne kvalitete.\nKada bivši vezista Šahtjora ima loš dan, Siti se uglavnom loše provede, pa je bez sumnje jako bitno da "Građani" što pre angažuju igrača koji će mu biti alternativa.\nS obzirom da ima 34 godine, idealno bi bilo da ekipu pojača mlađi fudbaler, koji bi bio rešenje na duže staze.\nIzgleda da su i pronašli takvog igrača, naime, Mančester siti je zainteresovan za vezistu Vest Hema Deklana Rajsa.\nOvaj irski internacionalac je ove sezone skrenuo pažnju brojnih klubova, dobio je šansu kod Pelegrinija i iskoristio ju je, a "Čekićari" će za njegove usluge navodno tražiti oko 50 miliona funti (oko 55 miliona evra).\nVidećemo da li Siti može da izdvoji pomenuti novac, poznato je da imaju problema sa FFP, a i Pep Gvardiola je u više navrata izjavljivao da "Građani" neće kupovati tokom zimske pijace.


Zašto je dm jedan od najpoželjnijih poslodavaca? HR eksperti iz ove kompanije vam otkrivaju - NOVA portal\nZašto je dm jedan od najpoželjnijih poslodavaca? HR eksperti iz ove kompanije vam otkrivaju\nBiznis Autor:PR tekst05. apr. 202111:57\nKompanija dm drogerie markt prepoznata je u našoj zajednici kao jedan od najpoželjnijih poslodavaca, o čemu svedoče brojne nagrade i priznanja na tom planu. U poslovnom svetu ovaj drogerijski lanac izdvaja se po posvećenosti kolektivu i svakodnevnom radu na stručnom usavršavanju zaposlenih, kao i po razvoju njihovih profesionalnih i ličnih osobina. Kompanija kontinuirano obezbeđuje zaposlenima obuke, kurseve i radionice, pa je onlajn platforma Lernwelt, koja predstavlja jedinstveni Svet učenja u dm-u, došla kao prirodan nastavak takvog pristupa.\nKako ističu iz kompanije, data sloboda u radu predstavlja jedan od ključnih faktora zadovoljstva u poslovnoj svakodnevici.\nKako funkcioniše novi Svet učenja u dm-u?\nBudući da je posao važan deo života, u ovoj kompaniji teže da radu daju dodatnu vrednost, stvore podsticajno okruženje i uslove koji motivišu sve zaposlene. Odatle ne čudi namera da se izgradi jedan „novi svet učenja“.\nU okviru platforme Lernwelt zaposleni u dm-u mogu da odaberu razne digitalne sadržaje. Materijali s edukacija dostupni su u svakom trenutku, a pored toga što su kratki, sažeti, zanimljivi i primenljivi nude mogućnost kreiranja ličnog iskustva kroz vežbe i interaktivne materijale.\nPored obogaćene ponude edukacija, Lernwelt omogućava i druge brojne dobrobiti, kao što su: digitalne prijave na obuke, pregled i praćenje termina, interaktivne materijale i kurseve, pregled edukacija na kojima su zaposleni učestvovali i slično.\nZa razvoj je potreban kontinuiran rad\nKako ističu iz drogerijskog lanca, učenje na radnom mestu u podržavajućem okruženju dešava se svakodnevno, kroz zajedničku komunikaciju i rad, učešće na projektima i raznim obukama. Odakle je potekla ideja za pokretanje onlajn platforme i da li je to lakši put do učenja, otkriva Jelisaveta Obradović, menadžerka za ljudske resurse u kompaniji dm.\n„U dm-u poštujemo individualnost svakog zaposlenog, ali iznad svega, kao krovna ideja, stoji zajedništvo, jer je samo tako moguće pokrenuti inovativne usluge i projekte. Dobili smo priliku da promenimo način i pristup radu, i u tom duhu smo zajedno sa ostalim zemljama dm potkoncerna radili na razvoju platforme za učenje – dm Lernwelt (Svet učenja), koja nam je donela mnoge novine u pogledu organizacije i sprovođenja edukacija“, kaže Jelisaveta Obradović.\nPriprema i realizacija projekta trajala je šest meseci i u radu je učestvovalo gotovo 20 kolega iz svih dm zemalja, uz podršku i vođenje Austrije i Nemačke. Zahvaljujući internacionalnoj podršci i praksama koje su usvojene u drugim zemljama koncerna i sinergiji između njih, projekat je dostupan i u Srbiji. Svet učenja primenjuje se kod nas od 18. januara ove godine, a zaposleni mu mogu pristupiti na računarima, službenim mobilnim telefonima i tabletima.\nPrema istraživanju „TalentX“, sprovedenom u julu prethodne godine, dm se našao u top 15 kompanija na listi najpoželjnijih poslodavaca u Srbiji. Pored toga, drogerijski lanac zauzeo je prvo mesto u kategoriji Najpoželjniji poslodavac u oblasti ritejla, prema istraživanju preferencija mladih, koje je sproveo Belgrade Youth Fair u saradnji sa The Employer Branding Agency.\nI u narednom periodu dm će svojim projektima nastaviti da neguje pokretačku energiju, entuzijazam i volju da doprinosi pozitivnim promenama, kako u okviru kompanije, tako i u celoj zajednici.


Mihajlović: Građevinski radnici i vozači kamiona takođe heroji - Društvo - Dnevni list Danas\nPočetna » Društvo » Mihajlović: Građevinski radnici i vozači kamiona takođe heroji\nPotpredsednica Vlade Srbije i ministarka građevinarstva, saobraćaja i infrastrukture, Zorana Mihajlović, rekla je u intervjuu za beogradske medije da je dosadašnja šteta u saobraćaju i infrastrukturi usled epidemije korona virusa u Srbiji oko 120 miliona evra, a da bi do kraja godine mogla da dostigne i 600 miliona evra, kao i da će Ministarstvo zajedno sa kompanijama iz ovog sektora raditi na sveobuhvatnom planu oporavka.\n0Piše: Danas Online 26. marta 2020. 15.27\n“Najviše je pogođen avio-saobraćaj jer su obustavljeni svi komercijalni letovi s naša tri međunarodna aerodroma. Svi zajedno moramo da učestvujemo u saniranju i zato sam uputila poziv kompanijama koje rade u saobraćaju, infrastrukturi i građevini da nam jave o problemima kako bismo ih zajedno rešavali, ali i da daju predlog za jedan sveobuhvatan, realan plan oporavka našeg sektora u vremenu posle pandemije, da to zajedno uradimo”, rekla je Mihajlovićeva.\nOna je istakla da je glavni posao Ministarstva u vreme vanrednog stanja, epidemije COVID-19 i drastično smanjenog kretanja ljudi, da ne stanu tranzit, transport i snabdevanje građana, kao ni projekti u infrastrukturi i građevinarstvu. “Zato nam je važna svaka kompanija, svaki radnik i najvažnija je njihova zaštita. Pozvali smo investitore da učine sve kako bi održali nivo radova, da obezbede svu potrebnu zaštitu za radnike i da poštuju mere Vlade”, navodi ona.\nPotpredsednica Vlade kaže da se, prema informacijama koje ima Ministarstvo, te mere poštuju i da je u zavisnosti od dana, na najvećim gradilištima između 1.500 i 2.300 radnika.\n“Radnici su danas takođe heroji ove zemlje, kao što su najveći heroji naši lekari i medicinske sestre. Heroji su i svi naši vozači koji svakog dana prevoze robu kako bi je bilo u prodavnicama, carinici, policajci, inspektori i vojnici koji čuvaju naše granice.\n“Ono što sigurno nećemo dozvoliti jeste da se bilo čiji raniji dugovi plaćaju iz ovog programa. Država je spremna da u dogovoru s privredom preuzme na sebe ravnomeran deo troška zbog ove epidemije, ali u tome će morati da učestvuju i sami privrednici. Znam da privatnicima nije lako, da hoteli ne rade, da mnoge prodavnice ne rade, da je skraćeno radno vreme… Ali ih molim da učine sve što je u njihovoj moći kako bi sačuvali svoje radnike, jer neće ovo trajati večno, trebaće im radnici i posle ovoga. Najlakše je reći da nema para i dati otkaze, ali ovo je vreme za solidarnost”, navela je Mihajlovićeva.\nGrađevinski radnici, Korona virus, Ministarstvo građevinarstva saobraćaja i infrastrukture, šoferi, vozači, Zorana Mihajlović


Na današnji dan rođen Aleksandar Đorđević, srpski košarkaški trener - www.025.rs\nwww.025.rs / VREMEPLOV / Na današnji dan rođen Aleksandar Đorđević, srpski košarkaški trener\nAleksandar Saša Đorđević rođen je u Beogradu, 26. avgust 1967. godine. On je bivši jugoslovenski i srpski košarkaš a sada košarkaški trener. Trenutno je selektor košarkaške reprezentacije Srbije i trener košarkaškog kluba Virtus Bolonja. Prvi koji je uspeo da kao igrač i trener osvoji medalju na olimpijskim igrama, svetskom i evropskom prvenstvu.\nOdigrao je 108 utakmica u dresu reprezentacije Jugoslavije, sa kojom je osvojio srebrnu medalju na Olimpijskim igrama 1996, zlato sa Svetskog prvenstva 1998, zlata s Evropskih prvenstava 1991, 1995. i 1997, kao i bronzu 1987. godine. Đorđević se pamti po svojim trojkama u poslednjoj sekundi u finalu Kupa evropskih šampiona 1992. (za Partizan) i na utakmici protiv Hrvatske (za reprezentaciju Jugoslavije) na Evropskom prvenstvu 1997. 1995. godine primio je zlatnu značku Sporta, nagradu za najboljeg sportistu u Jugoslaviji, a Jugoslovenski olimpijski komitet mu je dodelio nagradu za najboljeg muškog sportistu.\nULEB ga je 2008. izabrao među 50 ljudi koji su najzaslužniji za razvoj košarke u Evropi. Igračku karijeru je završio 3. jula 2005. godine, ubrzo se otisnuo u trenerske vode i bio je šef stručnog štaba italijanskih prvoligaša Armani Džins Milano i Beneton Treviza, pre nego što je u decembru 2013. došao na mesto selektora A reprezentacije Srbije.\nJedan je od jugoslovenskih ambasadora dobre volje i osnivač humanitarne organizacije „Grupe 7“.


Postoje li biblioteke bez izdavača\nPre nekoliko dana kolegijum Ministarstva kulture Republike Srbije objavio je saopštenje u kome se navodi da je, uprkos obimu nasleđenih, preuzetih i neizmirenih obaveza koji ostavlja malo mogućnosti za obimnije i temeljnije finansiranje novih projekata tokom ove godine, ipak pronašlo mogućnosti da za ovogodišnji otkup knjiga (na ime otkupa publikacija knjiga objavljenih u 2006. godini) obezbedi sredstva od 90 miliona dinara. U ime Ministarstva otkup će obaviti Narodna biblioteka Srbije, koja će dati logističku i organizacionu pomoć, ali će – što je još važnije – predložiti novi model za predstojeći otkup.\nSredstva za otkup knjiga nisu iz tekućeg budžeta Ministarstva kulture, već su dobijena na konkursu za sredstva iz Nacionalnog investicionog plana. Za potrebe lokalnih i matičnih biblioteka otkupljivaće se pre svega dela koja imaju izuzetan značaj za našu kulturu, a koja će unaprediti bibliotečke fondove. Prema predloženom modelu otkupa Narodne biblioteke Srbije, primenjivaće se dvostepena selekcija, što znači da će u prvom krugu stručna komisija Ministarstva kulture izabrati najkvalitetnija dela iz različitih literarnih i naučnih oblasti koja zadovoljavaju visoke estetske standarde, nakon čega će biblioteke širom Srbije sa utvrđenog spiska birati naslove, shodno potrebama i procenama čitalačke publike. Takođe, obaviće se i rangiranje biblioteka u odnosu na raspon sredstava predviđenih za otkup.\nUpravnik Narodne biblioteke Srbije Sreten Ugričić dao je, verovatno kao idejni tvorac, bliže objašnjenje ovako koncipiranog modela otkupa. Prema njegovim rečima, suština je u tome da se otkup obavlja “za“ biblioteke, a ne „od“ izdavača. U dosadašnjim razgovorima otkup je uvek posmatran kao pomoć izdavačima, a ne bibliotekarima. Zbog toga je smisao ovog drugog stepena selekcije da se otkup što više približi potrebama samih biblioteka i čitalaca. Biblioteke su u obavezi da publikacije biraju sa spiska iz najmanje četiri navedene oblasti. Ugričić je dosadašnji model ocenio kao centralizovan, pri čemu biblioteke nisu imale uticaj na odabir koji je u skladu sa lokalnim potrebama.\nPrema rečima upravnika Narodne biblioteke, novi model bi predstavljao radikalnu prekretnicu u formiranju dosledne kulturne politike u ovoj oblasti. Međutim, svaki model, ako se primenjuje mimo realnog života, ostaje samo dobar i često utopijski pokušaj. Sledeći ovako postavljenu logiku Sretena Ugričića, i novi model otkupa ne donosi nikakvu decentralizaciju, već je sprovodi na sofisticiraniji način, koristeći se nekom vrstom odbrane čitalačkog populizma.\nMora se reći da je njegova logika, u najmanju ruku, čudna i neobična. Ako bez veće zluradosti pokušamo da tumačimo ovako postavljen model, onda pre svega moramo da primetimo da on svedoči o stvarnom odsustvu kvalitetne i jasno profilisane kulturne politike kao ostvarivanju određenog kulturnog obrasca. Nije jasno na osnovu kojih je i čijih analiza i procena Ministarstvo kulture usvojilo upravo model otkupa knjiga koji će sprovoditi Narodna biblioteka Srbije, čija je suština u tvrdnji njenog upravnika da se otkup vrši za biblioteke, a ne od izdavača, jer ne treba ni da bude pomoć izdavačima, već odraz potreba biblioteka i čitalaca.\nMože se postaviti pitanje šta će nama onda uopšte izdavači ako su, u stvari, apsolutno isključeni iz stvaranja, verifikacije i sprovođenja modela otkupa knjiga za biblioteke. Oni i sada funkcionišu bez ikakve pomoći države i ostavljeni su na čistini divljeg tržišta i ogoljene komercijalizacije. Oduzima im se i mogućnost da ta neredovna i mala sredstva koja su dobijali iz otkupa knjiga budu barem mala podrška države izdavačkoj delatnosti. Sada dobijamo model koji ne predviđa aktivnu i stvaralačku ulogu izdavača u obrazovanju nabavne politike u bibliotekarstvu. A nabavna politika je od posebnog značaja budući da sažima brojne faktore i znanja, kao i svojevrsnu inspiraciju i knjižarsku intuiciju. Tu delatnost ne može da obavlja svako jer je veoma specifična i zahtevna, pri čemu se mora voditi računa o celini bibliotečke, izdavačke i kulturne produkcije. Ovako postavljen model otkupa knjiga ne donosi promenu, već afirmiše novi monopol, zaogrnut velikom brigom za lokalne biblioteke i potrebe čitalačke publike.\nDelovanje klanova i kulturnjačkih koterija uobičajena je pojava u našoj kulturi, pa zašto bi trebalo da bude drugačije kada je u pitanju stvaranje i sprovođenje novog modela otkupa knjiga. Reč je o realnoj i egzaktnoj finansijskoj moći koja se sada nalazi van uticaja javne sfere u kulturnoj politici, koja mora biti pre svega izraz javnog interesa i što šireg uključivanja javnosti, znamenitih kulturnih poslenika, ustanova i asocijacija u njeno stvaranje, oblikovanje i sprovođenje.\nKada se sagleda sadašnje stanje u našem izdavaštvu, ne može nas iznenaditi činjenica da je čitalačka publika, koja treba da ima jednu od odlučujućih uloga pri izboru naslova u otkupu knjiga, uglavnom okrenuta komercijalnim izdanjima. Isključivanje izdavača iz procesa otkupa knjiga za biblioteke izraz je svojevrsne kulturnjačke demagogije, iza koje se krije tobožnja velika briga za potrebe čitalačke populacije. Ako pogledamo ko čini većinu te čitalačke publike u našim bibliotekama, uvidećemo da su to uglavnom učenici osnovnih i ređe srednjih škola, mali broj studenata i osiromašeni penzioneri, koji svakako ne mogu kreirati kvalitetnu nabavnu politiku jer će se otkupljivati pre svega školska lektira i komercijalni hitovi.\nOvo situaciju teško će promeniti i najkvalitetniji bibliotekari koji su bili i ostali nezaobilazan činilac u kreiranju kvalitetne i raznovrsne nabavne politike. Zato je pozivanje upravnika Narodne biblioteke na približavanje potrebama lokalnih biblioteka i čitalaca svojevrsna opsena, budući da se iza ovako postavljenog modela krije zapravo odbrana mogućnosti da se stvori monopol jedne – ma koliko značajne – ustanove kulture, a isključe izdavači i mnoga druga kulturna udruženja i strukovne organizacije.\nUmesto da novi, stvarno decentralizovani model otkupa knjiga bude što šire i mrežno postavljen, on je redukovan na aktivnost i logistiku jedne kulturne ustanove i njen model otkupa, koji nije dobio nikakvu javnu potvrdu.\nPostavlja se pitanje šta će se desiti ako izbor stručne komisije ne bude odgovarao lokalnim potrebama biblioteka i čitalačke publike, što je sasvim realno očekivati. Onda ćemo – sledeći ovako koncipiran model otkupa knjiga – bibliotekama nametati nabavnu politiku, ne vodeći mnogo računa o čitalačkim potrebama. Našoj javnosti je poznato šta se desilo sa priznanjem za najčitaniju knjigu u bibliotekama Srbije koju je godinama dodeljivala Narodna biblioteka. Jednostavno je promenjen način dodeljivanja ove nagrade jer su rezultati najbolje svedočili o nedostatku ozbiljne kulturne politike, kao i dobro promišljene potpore društva našoj izdavačkoj delatnosti i stvaranju uslova za stasavanje nove čitalačke publike koja neće hrliti samo najnovijim komercijalnim hitovima.\nZa utehu izdavačima može da posluži najava inicijative Narodne biblioteke o predlaganju konkursa za nove naslove od posebnog značaja za našu kulturu. Konkurs bi, verovatno, raspisalo Ministarstvo kulture, a Narodna biblioteka sačinila i sprovodila model predlaganja i štampanja kapitalnih izdanja. Neizvesno je na koji će način biti rešeno pitanje finansiranja i otkupa časopisa u Srbiji ako se i ovde bude primenjivao sličan model. U tom slučaju, izdavači časopisa će doživeti još crnju i neizvesniju sudbinu.\nA možda su biblioteke moguće i bez izdavača, pisaca, prevodilaca i knjižara. Ko zna, u našoj kulturnoj politici sve je moguće. Srbija je zemlja svakojakih čuda, u šta se svakodnevno uveravamo. Ipak, izdavači knjiga u Srbiji su najveće čudo, dokaz neverovatne vitalnosti, jer opstaju i štampaju izvanredne i kapitalne knjige (van vladajućih komercijalnih tokova), koje služe na čast našoj kulturi, samim tim i našem društvu. Još kad bi ovu činjenicu prepoznali i u našem ministarstvu kulture. Njima je očigledno mnogo lakše da brigu o otkupu i kreiranju kvalitetne nabavne politike administrativno prebace na Narodnu biblioteku i prepuste je na milost i nemilost novom modelu otkupa, do sada neviđenoj inovaciji.\nSve ovo govori o tome da je u Srbiji neophodno formirati nacionalni savet za knjigu koji će obezbediti kvalitetno zasnivanje i strateško pozicioniranje položaja naše knjige u ukupnoj kulturnoj politici. Jedino se na taj način mogu izbeći improvizacije i svojevrsni monopoli.\n10. avgust 2007. godine, Beograd


Kakve provokacije čekaju ''Orlove'' u Albaniji? - Sportske.net\nKakve provokacije čekaju ''Orlove'' u Albaniji?\nTačno mesec dana ostalo je do utakmice između Albanije i Srbije u kvalifikacijama za Evropsko prvenstvo, a već sada postoje najave da će naš nacionalni tim biti izložen brojnim provokacijama.\nPosle sinoćnjih ishoda mečeva u kvalifikacijama za Evropsko prvenstvo, postalo je jasno da će za Albance meč sa Srbijom biti od ogromne važnosti, kako bi ostvarili istorijski uspeh i plasirali se na Evropsko prvenstvo.\nPoraz od Portugala ih je udaljio od ostvarenja tog cilja, ali bi pobedom nad Srbijom viza za EURO 2016 Albancima bila na dohvat ruke.\nTo je razlog više da Albanci učine sve kako bi savladali srpske ''Orlove'', a to ''sve'' podrazumeva i brojne provokacije koje spremaju našim igračima i predstavnicima Saveza.\n''Alo'' je došao do nekih saznanja na tu temu, po kojima bismo mogli da očekujemo još jedan dron tokom meča, a njihov ''heroj'' koji je upravljao tom napravom u Beogradu i sa kojim su se pred meč sa Dancima fotografisali albanski reprezentativci, navodno će biti ''počasni gost'' u loži, tik uz delegaciju koja bude predstavljala Srbiju.\nTakođe, spekuliše se i da bi umesto ''Bože pravde'' mogla da se ''greškom'' intonira neka druga himna, sve u cilju da se naš nacionalni tim što više isprovocira i ponizi.\nNa ''Orlovima'' je da sve te provokacije stoički podnesu, da im sve to bude samo dodatni motiv da na terenu zadaju težak udarac Albancima i pokvare im očekivano slavlje.


Kancelarija za mlade i saradnju sa udruženjima Grada Beograda-Dobitnici KOMS nagrada za aktivno uÄŤeĹˇÄ‡e mladih Rezultati kampanje â€žMisli na mlade!â€ś\nDobitnici KOMS nagrada za aktivno učešće mladih Rezultati kampanje „Misli na mlade!“\nBeograd, 11. mart 2016 - Krovna organizacija mladih Srbije (KOMS) povodom pet godina rada predstavila je javnosti dobitnike KOMS nagrada za aktivno učešće mladih i predstavila aktuelno stanje u oblasti aktivnog učešća mladih.\nKrovna organizacija mladih Srbije slavi 5 godina borbe za aktivno učešće mladih u razvijanju politika za mlade, u donošenju odluka od važnosti za mlade, izradu strateških dokumenata i normativnih akata!\nZa ovih 5 godina postojanja mreže, KOMS se profilisao kao organizacija koja je lider u zastupanju interesa mladih, jer je u ovom kratkom periodu, učestvovao u evaluaciji i u kreiranju Nacionalne strategije za mlade, kao i brojnih Lokalnih akcionih planova za mlade širom Srbije, te u zagovaranju osnivanja nacionlanog Saveta za mlade u Vladi Republike Srbije, istovremeno radivši na jačanju kapaciteta i većem uključivanju mladih u procese donošenja odluka, zagovaravši strukturirani dijalog, bolju međusektorsku saradnju i međugeneracijsku saradnju i usvajanje Agende za mlade. KOMS je takođe počela da razvija programe usmerenih ka osetljivim grupama mladih i inicirala izmene i dopune Zakona o mladima i Zakona o volontiranju. U proteklih godinu dana KOMS se aktivno zalagala za uspostavljanje Regionalne kancelarije za saradnju mladih #RYCO čije je osnivanje u toku i još jedanput pokazala da mladi imaju ključnu ulogu u procesima uspostavljanja dijaloga i stvaranju boljih međususedskih veza.\nOno što KOMS profiliše kao najviše reprezentativno telo mladih jeste da:\nu svom članstvu ima preko 150 hiljada mladih,\npokriva 2/3 teritorije Srbije,\nima 87 članica, a nakon vikenda (nakon godišnje Skupštine KOMS-a) taj broj će biti preko 90,\nsvojim programima uticali na to da preko 20 hiljada mladih da budu aktivni i odgovorni građani i građanke.\nZato se nametnula potreba da KOMS preuzme aktivnu ulogu u vrednovanju doprinosa u omladinskom sektoru, kako bi podstakla veće uključivanje i ukazala na primere dobre prakse, jer se samo na taj način može omogućiti da se glas mladih istinski čuje i adekvatno odgovori na potrebe mladih.\nIz tog razloga KOMS uspostavlja nagradu koja prepoznaje i vrednuje aktivno učešće mladih. Nagradu (#KOMSnagrada) smo dodelili u 3 kategorije:\nI najbolji projekat za aktivno učešće mladih\nPriznanje ide Uniji srednjoškolaca Srbije za projekat „Srednjoškolci za srednjoškolce“. Priča prezentuje izvorni aktivizam sa aktivnim učešćem srednjoškolaca u svim procesima projekta, a pritom ima nacionalni karakter i šalje poruku da mladi mogu razvijati održive mehanizme.\nII najbolja medijska objava o aktivnom učešću mladih\nPriznanje ide Omadinskom radiju za objavu „Novosadskim aktivistima birokratija najveći problem“ čime direktno učestvuje u procesu zagovaranja. Pohvalno je i da se radi o omladinskom portalu, kao i uspešnoj saradnji mladih i lokalne samouprave.\nIII najbolji doprinos aktivnom učešću kroz međunarodnu saradnju\nPriznanje ide za program “Balkans, let's get up!” koji podstiče regionalnu saradnju, mir, dijalog stavljajući mlade kao lidere promena. Priča ima međunarodni karakter koji doprinosi aktivnom učešću mladih i uspostavljanju saradnje mladih Balkana.\nNagrada se sastoji iz statuete KOMS-a, plakete i vaučera KOMS-a za usavršavanje i doedukaciju nagrađenih.\nKljučna stvar koja je trenutno aktuelna je zagovaračka kampanja „Misli na mlade!“ koja je usmerena ka institucijama od kojih tražimo unapređenje međusektorske saradnje u realizaciji Nacionalne strategije za mlade.\nNajvažnije rezultate kampanje “Misli na mlade!” (#MladiNaVladi) koje smo prezentovali na događaju održanom 1. marta 2016. godine u Skupštini Republike Srbije, a koji je okupio preko 70 mladih iz cele Srbije, te predstavnike 6 ministarstava, Kancelarije za saradnju sa civilnim društvom i 3 reprezentativne nacionalne omladinske platforme (KOMS, NAPOR i NAKZM) možete pronaći na linku ovde.\n Prema poslednjem istraživanju o položaju i potrebama mladih manje od 10% mladih je aktivno što kroz rad u organizacijama, što kroz rad političke partije, samo 7% učenika/ca je aktivno u Učeničkim parlamentima, 78% mladih nikada do sada nije učestvovalo u volonterskim aktivnostima, a više od tri petine mladih (61.2%) izjašnjava se da nije zainteresovano za društveno politička dešavanja u Srbiji.


Đokić: RS i BiH treba i dalje da uvoze rusku naftu uprkos sankcijama EU - Top Portal\nNaslovnica Biznis Đokić: RS i BiH treba i dalje da uvoze rusku naftu uprkos...\nĐokić: RS i BiH treba i dalje da uvoze rusku naftu uprkos sankcijama EU\nRepublika Srpska i BiH i dalje treba da nabavljaju rusku naftu, uprkos tome što EU želi da uvede sankcije na ovaj energent iz Rusije, rekao je Petar Đokić, ministar energetike i rudarstva RS.\nOn je, međutim, takođe rekao da RS ne nabavlja samo naftu iz Rusije, već sa svih destinacija u zavisnosti od kretanja na berzi i poslovnih dogovora, te da tako treba da bude i ubuduće.\n“Ja ne vidim razloga da se RS i BiH uvedu sankcije na nabavku ruske nafte imajući u vidu da BiH nije uvela sankcije Rusiji i da niko nema pravo da uvodi sankcije nego to može da radi samo država”, rekao je Đokić.\nŠto se tiče evropskih država koje uvode sankcije na rusku naftu, Đokić je rekao da je to njihov izbor, ali da vjeruje da će te zemlje platiti skupu cijenu zbog te odluke.\n“Vidljivo je da je od nastanka ukrajinske krize došlo do vidljivih poremećaja u snabdijevanju, prije svega hranom a vidite da su u Njemačkoj podivljale cijene hrane”, rekao je on i dodao da postoje i očigledni poremećaji u snabdijevanju energentima.\nĐokić je mišljenja da je rješenje krize da se pronađe dogovor s Ruskom Federacijom.\n“Ruska Federacija je još uvijek jedna od planetarnih velikih sila, a velike sile uvijek nađu način da štite svoje interese kako je to uvijek bilo u istoriji, poput Amerike ili Rusije, sada Evrope ili Kine”, rekao je on.\nPrethodni članakPutin potpisao ukaz: Ekonomske mjere neprijateljskim zemljama\nNaredni članakISTOČNA HERCEGOVINA: Usljed zemljotresa oštećeno više od 800 objekata


VOX NF 3835 IX frižider sa zamrzivačem cena, cene Srbija, prodaja Beograd Novi Sad Niš\nVOX NF 3835 IX frižider sa zamrzivačem cene\nVOX NF3835IX Samostojeći, Energetski razred A+, Kapacitet frižidera 266 l, Kapacitet zamrzivača 94 l... specifikacija\ncena od 40.590,00 do 49.990,00 din | prodavnica (9)\nKombinovani frižider sa zamrzivačem dole Energetska klasa: A+ Tehnologija: No Frost Kapacitet frižidera (bruto/neto): 275/266 l Kapacitet zamrzivača (bruto/neto): 104/94 l Multi Cooling sistem - ravnomerno hlađenje svih delova frižidera Displej Dispanzer za vodu 3 podesive police 2 fioke 3 police na vratima posuda za jaja posuda za led Dim. (&šxVxD): 60 x 201 x 65 cm Boja: inox\ncena od 41.633,00 din\ncena od 41.594,00 din\nEPonuda nije internet prodavnica već Vam omogućava da brzo i lako nađete VOX NF 3835 IX frižider sa zamrzivačem po najjeftinijoj ceni. Naš cilj je da kupci budu što bolje informisani o ponudi VOX frižider sa zamrzivačem NF 3835 IX na tržištu Srbije. Vrlo lako nalazite željeni proizvod za kategoriju Kombinovani frižideri cene, ne morate da lutate od sajta do sajta za VOX Kombinovani frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za VOX NF 3835 IX frižider sa zamrzivačem sa PRODAVCEM. EPonuda ne može da garantuje potpunu tačnost specifikacije i slika za VOX NF 3835 IX frižider sa zamrzivačem. Pre kupovine, podatke za VOX frižider sa zamrzivačem NF 3835 IX proverite na sajtu PROIZVOĐAČA.


Veljanovski: Janković bio bombardovan pritiscima i izmišljotinama | Autonomija\n"Janković se dugo nosio sa time ali je na kraju pokazao da je samo ipak čovek".\n„Saša Janković je u poslednje vreme bombardovan raznim pritiscima i to, nažalost, ne samo od vlasti, nego čak i od ljudi koji su u opoziciji. Nekadašnji prijatelji i saradnici o njemu su plasirali potpune insinuacije i apsolutne izmišljotine“, rekao je Veljanovski, koji je član Predsedništva pokreta i šef odborničke grupe PSG u Skupštini Beograda, za izdanje lista Danas od srede, o povlačenju Jankovića sa mesta predsednika PSG.\nVeljanovski, koji će funkciju zastupnika obavljati do naredne vanredne sednice pokreta, rekao je da se Janković „dugo nosio sa time ali je na kraju pokazao da je samo ipak čovek“.\nPrema rečima Veljanovskog, Janković nije čovek koji ulazi u politiku i u njoj traje bez obzira na sve, sa osnovnim ciljem da ostane na političkoj sceni, te da tako ostvari neki lični napredak“.\nVeljanovski je rekao da je Janković „ušao u politiku sa osećajem potrebe da se u ovoj zemlji nešto izmeni, da nemamo stanje permanentnog straha i pritiska“.\n„Međutim, Janković je onda naišao na ogroman pritisak, što se na njega i odrazilo“, naglasio je Veljanovski.


source.ba | Bačena ručna bomba ispred kafića u naselju Tekija kod Mostara\nU mostarskom naselju Tekija rano jutros odjeknula je snažna eksplozija koja je uznemirila građane, prenosi Dnevni Avaz.\nEksplozivna naprava, najvjerovatnije ručna bomba, bačena je ispred jednog ugostiteljkog objekta. Tom prilikom je pričinjene velika materijalna šteta.\nNa terenu su pripadnici Ministarstva unutrašnjih poslova Hervegovačko-neretvansoog kantona, koji obavljaju uviđaj.\nTagovi: MUP HNKMostarEksplozija


Efikasni potpredsednik Skupštine Srbije\nBeta\t 12. jula 2016. 14:35\nPotpredsednik Skupštine Srbije Đordje Milićević bio je najbolji i najefikasniji igrač prvog dana Jelen turnira u malom fudbalu u Valjevu.\nEkipa “Ilija kop” za koju igra Milićević ostvarila je najubedljiviji rezultat prvog dana turnira i pobedila “Autsajdere” sa 4:1. Milićević je dao dva gola i uz ostale dobre saigrače pokazao je da je ekipa u kojoj igra glavni favorit za osvajanje turnira u Valjevu.\nJunak pobede poslanik SPS i potpredsednik Skupštine Srbije Đordje Milićević je za agenciju Beta i JelenFootball.com samo kratko izjavio da je zadovoljan igrom i pobedom tima, a kapiten Vladan Begović rekao je i da se nada da će njegov iskusan tim uspeti da se plasira za Jelenov finalni turnir u Beogradu.\nNa turniru u malom fudbalu u Valjevu igra 10 ekipa rasporedjenih u dve grupe.\nOrganizator turnira Darko Pošarac posebno je zadovoljan što se ove godine turnir igra u mnogo boljim uslovima nego prošle godine jer je opština Valjevo imala sluha za mali fudbal i betonirala oštećen teren.\nNajbolja ekipa turnira u malom fudbalu u Valjevu plasiraće se za finalni turnir koji se igra 10. septembra u Beogradu, a nabolja ekipa sa turnira u Beogradu putuje u Pariz na “Park prinčeva”.\nJelen pivo podržava lokalne turnire u malom fudbalu u 16 gradova i opština širom Srbije – u Novom Sadu, Bačkom Petrovcu, Lazarevcu, Pančevu, Požarevcu, Selevcu, Svrljigu, Žablju, Valjevu, Vršcu, Grockoj, Nišu, Vranju, Borči, Užicu i Beogradu.\nZa finalni turnir Jelen Kupa do sada su se plasirale ekipe: Dudovo Bure (Novi Sad), Saga (Pančevo), Samo Vas Gledamo (Borča), Jelen Rogonja (Lazarevac), Arena (Požarevac) i Mlinostep Ekostep iz Stepanovićeva (Bački Petrovac).


Vijesti, Posljednje / Admir Radeljaš, Akcija "Spis", Amra Radeljaš, Dragiša Đogović, Eldina Bešlagić, Esed Radeljaš, Opća bolnica "Prim. dr. Abdulah Nakaš", Općinski sud u Sarajevu, SIPA, Tužilaštvo KS\nČetiri osobe uhapšene su u policijskoj akciji “Spis” koja je provedena danas po naredbama Općinskog suda u Sarajevu i Kantonalnog tužilaštva u Sarajevu.\nKako piše Žurnal, uhapšen je Dragiša Đogović, zamjenik direktora Opće bolnice “Abdulah Nakaš”.\nOsim njega, uhapšena je i doktorica Eldina Bešlagić, šefica Odjeljenja urgentne medicine Opće bolnice, te Admir i Amra Radeljaš, sin i kćerka Eseda Radeljaša.\nSvi su uhapšeni po nalogu Kantonalnog tužilaštva Sarajevo i trenutno se nalaze na ispitivanju u Državnoj agenciji za istrage i zaštitu (SIPA). Svi su osumnjičeni za korupciju. Prema informacijama Žurnala, Radeljaševa djeca pokušala su preko ljekara dobiti nalaze na osnovu kojih bi mogli izbaviti oca iz pritvora.\nOsumnjičenaima se na teret stavlja da su počinili krivična djela, udruživanje radi činjenja krivičnih djela, zloupotreba službenog položaja ili ovlaštenja, davanje dara i drugih oblika koristi i davanje nagrade ili drugog oblika koristi za trgovinu uticajem te primanje nagrade ili drugog oblika koristi za trgovinu uticajem.


Pretres prostorija Lafarža u Francuskoj i Belgiji — Radio Velkaton : Radio Velkaton\nRadio Velkaton > Svijet > Pretres prostorija Lafarža u Francuskoj i Belgiji\n14. Novembar. 2017.Izvor vijesti: tanjug.rs\nPolicije Francuske i Belgije pretresle su danas prostorije francusko-švajcarskog proizvođača cementa Lafarža (Lafarge) u Parizu i Briselu zbog sumnji da je ta kompanija indirektno finansirala militantne grupe u Siriji, uključujući i militantnu organizaciju takozvana “Islamska država” (Islamska država Iraka i Levnta – IDIL), saznaje se od izvora bliskog tom predmetu.\nBelgijsko savezno tužilaštvo saopštilo je danas da je istražni sudija specijalizovan za terorizam jutros sa sudskom policijom sproveo pretres u filijali Lafarža u Briselu, istovremeno sa pretresom sjedišta kompanije u Francuskoj, prenosi Beta pozivajući se na AFP.\nKompanija Lafarž potvrdila je da je izvršen pretres njenog sjedišta u Parizu.\n“Francuski istražitelji upravo pretresaju naše prostorije”, rekla je portparolka Lafarža za Frans pres, potvrđujući informaciju radija Frans Enter (France Inter). Ona nije mogla da da dodatne informacije.\nIstraga koju od juna vodi troje sudija pokušava da utvrdi da li je Lafarž posredno plaćao određene grupe, posebno “Islamsku državu” kako bi njegova cementara u Džalabiji na severu Sirije mogla da nastavi da radi 2013. i 2014. uprkos sukobu u toj zemlji.\nSkandal je otkriven u junu 2016. godine istragom lista Mond (Le Monde) koji je otkrio “problematične aranžmane” između Lafarž Cementa u Siriji (LCS), sirijskog ogranka te grupe, i militantne organizacije “Islamska država” dok je ta militantna grupa zauzimala teritorije u regionu.


Zvezdini košarkaši među najboljima u Super ligi - Moja Crvena Zvezda\nZvezdini košarkaši među najboljima u Super ligi\nод Vladimir 24 маја, 2011 окт 12, 2012 4 124\nSava Lešić - najbolji Zvezdin igrač u Super ligi\nI pored tek pete pozicije na kraju ligaškog dela Super lige Srbije za košarkaše i izgubljenog mesta u NLB ligi za sezonu 2011/12, košarkaši Crvene zvezde nalaze se u među najboljim srpskim košarkašima u svim kategorijama.\nU kategoriji najboljeg ligaškog igrača (MVP), među prva tri igrača, čak dvojica su iz KK Crvena zvezda. Sava Lešić sa 282 indeksnih poena je drugi iza Ljubičića iz Metalca (351), dok je treći na listi naš centar Uroš Nikolić sa 265 indeksnih poena.\nPo broju postignutih poena prve dve pozicije zauzeli su momci u crveno-belom. Prvi je Uroš Nikolić sa 235 postignutih poena, dok je drugi Nemanja Nedović sa 230.\nMeđu asistentima, petu poziciju zauzeo je naš kapiten Boris Bakić sa 69 asistencija.\nU kategoriji ofanzivnih skokova, ubedljivo najbolji je Sava Lešić sa čak 66 skokova, dok drugoplasirani Savović (Hemofarm) ima čak 22 skoka manje. Četvrtu poziciju u ovoj kategoriji zauzima Uroš Nikolić sa 34 ostvarena ofanzivna skoka.\nMeđu najboljim defanzivnim skakačima, Sava Lešić sa 86 skoka, zauzima drugu poziciju iza Valjevca Ljubičića (94).\nKapiten Crvene zvezde Boris Bakić, zauzima visoku četvrtu poziciju u kategoriji kradljivaca lopte sa 26 oduzetih lopti.\nPo broju minuta provedenih u igri, Boris Bakić sa ukupno 455 minuta deli treću poziciju sa Dunđerskim iz OKK Beograda.\nInteresantna je podatak da niti u jednoj kategoriji, komšijski klub nema ni jednog predstavnika među pet najboljih igrača.\nČović nema ništa protiv fuzije


Evropska fudbalska federacija razriješila sve dileme ako ih je i bilo: Kovačević smijenjen u skladu sa Statutom - Glas Srpske\nSiniša Kotaraš 23.01.2020 09:16\nSARAJEVO - Predstavnici evropske kuće fudbala UEFA potvrdili su da su sve smjene koje su se nedavno desile u Fudbalskom savezu RS, urađene u skladu sa Statutom, kako FS RS, tako i FS BiH.\n- Ono što je za nas iz FS RS najvažnije, to je da je napokon i zvanično potvrđeno kako nije bilo nikakvih proceduralnih grešaka u prethodnom periodu, na šta se dosadašnji predsjednik uporno pozivao. Cjelokupna fudbalska javnost, ne samo u RS i BiH, već i šire, sada se i definitivno uvjerila da smo cijelo vrijeme bili u pravu. Skinuli smo veliki teret sa sebe i možemo da nastavimo sa svim aktivnostima koje smo obećali našoj sportskoj javnosti i klubovima - istakao je potpredsjednik Fudbalskog saveza Republike Srpske Milorad Lale.\nTako će kuća fudbala Srpske već sutra dobiti novog predsjednika. U banjalučkom Banskom dvoru, sa početkom od 16 časova, biće održana Vanredna sjednica Skupštine FS RS, na kojoj je najvažnija tačka dnevnog reda izbor novog predsjednika. Prvi čovjek Borca Vico Zeljković dobio je podršku svih sedam područnih saveza pa se očekuje da skupština bude samo formalnost, odnosno da delegati potvrde njegovo imenovanje za predsjednika.\n- On će tu funkciju obavljati do isteka aktuelnog mandata 30. septembra, kada će biti održana redovna izborna skupština - naglasio je Lale.\nKod trenutnog vršioca dužnosti generalnog sekretara FS RS Ognjena Valjića, već od petka bi trebalo sa se izriše predznak VD.\n- Po Statutu, isključiva nadležnost je na predsjedniku saveza koji Izvršnom odboru predlaže kandidata za generalnog sekretara. Kako će sjednica IO, sa novim predsjednikom na čelu, biti održana odmah po završetku skupštine, jedna od tema biće i imenovanje generalnog sekretara - pojasnio je Milorad Lale.


Ministar Mrkić naglasio je da je Vlada Republike Srbije posvećena daljem razvoju i jačanju odnosa i veza sa Azerbejdzanom u svim oblastima saradnje.\nMinistar Mrkić preneo je zahvalnost za podršku Bakua u očuvanju teritorijalnog integriteta i suvereniteta Republike Srbije i naglasio da Beograd sa svoje strane podržava teritorijalni integritet i suverenitet Azerbejdzana.\nZamenik ministra spoljnih poslova Araz Azimov podvukao je da Azerbejdzan na principijelnoj osnovi podržava teritorijalni integritet i suverenitet Srbije. Istakao je spremnost za dalje jačanje političkih i ekonomskih odnosa, posebno u oblasti energetike. Naglasio je da Baku vidi Beograd kao strateškog partnera u regionu Zapadnog Balkana.